Granični prelaz Merdare - ilustracija: flickr\nNakon što je Vlada Kosova uvela embargo na uvoz robe iz Srbije objasnivši razloge za uvođenje te mere time što Beograd ne priznaje pečate kosovske carine, što sprečava uvoz robe sa Kosova u Srbiju, reakcije najviših srpskih zvaničnika i privrednika unisone su u oceni da Priština time krši sporazum CEFTA i u nadi da Evropska unija neće dozvoliti jednostrane mere.\nNa odluku prištinskih vlasti o uvođenju Srbiji trgovinskog embarga oglasio se čak i predsednik Srbije Boris Tadić.\nTadić je izjavio da je odluka administracije u Prištini da uvede sankcije, odnosno embargo na srpsku robu neprijateljski gest i provokacija, ali da Beograd neće uzvratiti bilo kakvom kontramerom.\n"Ovaj unilateralni, jednostrani, akt administracije u Prištini ima veoma teško i kompleksno dejstvo na proces razgovora između Beograda i Prištine. Svi oni koji su savetovali Prištini da učini ovakav akt učinili su veliku grešku. Uvoditi bilo kakve sankcije, trgovinske sankcije, koje, na kraju, štete obične građane, mislim da je nemoralno, apsurdno, da je protivno osnovnim evropskim principima", rekao je Tadić novinarima.\nOn je izrazio nadu da će administracija u Prištini razmisliti o krajnjim konsekvencama te odluke.\nOsim predsednika, oglasila se i Vlada Srbije koja je najavila da će internacionalizovati problem u vezi sa zabranom ulaska robe iz Srbije na Kosovo.\nŠef njene kancelarije za saradnju s medijima Milivoje Mihajlović rekao je da potez Prištine predstavlja grubo kršenje CEFTA sporazuma, dezavuisanje smisla dijaloga o Kosovu i će srpska strana upozoriti Ujedinjene nacije i Evropsku uniju na problem zabrane ulaska robe iz Srbije na Kosovo.\nPravdajući se da je odluka o embargu na uvoz robe iz Srbije posledica neuspeha u postizanju sporazuma o priznavanju carinskog pečata i o slobodnoj trgovini, Priština zapravo pokazuje da joj nije stalo da otvorena pitanja rešava dijalogom, ocenjuje za Radio Slobodna Evropa ministar za Kosovu u Vladi Srbije Goran Bogdanović.\n“Posledice ove odluke osetiće svi građani Kosova i Metohije – kako Srbi, tako i Albanci. Mi jesmo spremni – ne samo oko carinskih pečata nego i oko drugih problema – da nađemo kompromis i mislimo da smo blizu rešenja. Nikome nije stalo do toga da Prištinu izoluje i da je na bilo koji način ometa da izvozi robu sa Kosova i Metohije, ali moraju da se poštuju već postojeći principi i pravila. Ako vi sami ne poštujete sporazum CEFTA i jednostrano donosite odluke, onda ne možete očekivati da se druge zemlje u regionu drugačije ponašaju. Ali, ostavimo to dijalogu. Zato smo mi i insistirali da se o tome razgovara u Briselu i ja očekujem da ćemo već u septembru imati sporazum koji će zadovoljiti i jednu i drugu stranu”, izjavio je Bogdanović.\nMiletić: Odluka suprotna ekonomskoj logici\nI potpredsednik srpske vlade Božidar Đelić ocenio je da je odluka Vlade Kosova da uvede embargo na uvoz robe iz Srbije jednostrana mera koju ne prepoznaje trgovinski svet niti CEFTA i dodao da je uveren da tu odluku ni na koji način ne može prihvatiti Evropska unija.\nBožidar Đelić, foto: Vesna Anđić\nEmbargo na promet robe iz Srbije na teritoriji Kosova predstavlja najdrastičnije kršenje CEFTA sporazuma, čiji je potpisnik i UNMIK Kosovo, saopštila je i Privredna komora Srbije. Ovo udruženje ocenilo je da mera prištinske administracije neće doprineti povećanju prometa, investicija i zaposlenosti na teritoriji Kosova, ali da će drastično povećati obim robe čiji se promet odvija u sivoj zoni, što će, kako se ističe, dovesti do poskupljenja i naneti štetu pre svega potrošačima.\nPrema podacima Komore, za prvih šest meseci 2011. godine iz Srbije je na Kosovo otpremljeno robe za 202,8 miliona dolara, što je povećanje od 15 odsto u odnosu na vrednost iz prvih šest meseci 2010. Robna razmena Srbije sa Kosovom prošle godine premašila je 395 miliona dolara, pri čemu je vrednost isporuka iz Srbije bila više od 390, a nabavka sa Kosova četiri miliona dolara.\nPrve posledice embarga zabeležene su na Merdarama, između Srbije i Kosova, gde su formirane kilometarske kolone kamiona šlepera punih lako kvarljive robe koja ne može da uđe na Kosovo.\nA šta kažu srpski privrednici koji svoju robu kontinuirano prodaju na Kosovu?\nDragoslav Ilić, direktor “Prolom Vode”, u sastavu kuršumlijskog preduzeća “Planinka”, jednog od najvećih izvoznika robe na Kosovo u Topličkom okrugu, u izjavi za RSE kaže da su zatečeni odlukom kosovske Vlade, kao i njihov partner sa Kosova i da će morati da potraže alternativna rešenja za plasman svoje robe ukoliko ostane na snazi zabrana izvoza robe iz Srbije na Kosovo.\n“Smatram da je ovaj njihov potez neodrživ i u konačnom ishodu – na njihovu štetu. A što se nas tiče, već razmišljamo o nekim alternativnim rešenjima koja bi omogućila da naši potrošači na Kosovu ne ostanu bez naših proizvoda. Tržištu Kosova isporučujemo oko dva i po miliona litara naših proizvoda”, navodi naš sagovornik.\nMiroslav Miletić, direktor poznate fabrike konditorskih proizvoda “Bambi”, kaže za RSE da to preduzeće od osnivanja ima kontinuiranu prodaju svojih proizvođa na području Kosova i da će žrtve najveće žrtve embarga biti potrošači sa Kosova.\n“Uvođenje embarga ili dodatnih carina na konditorske proizvode predstavlja pogrešan ekonomski potez pre svega na štetu kosovskih potrošača zbog toga što će ti proizvodi na kraju morati da pretrpe korekciju za tu dodatnu carinu u svojoj krajnjoj potrošačkoj ceni i samim tim ti proizvodi neće biti dostupni svim potrošačima kao što su bili pre donošenja ovakve odluke. Ja smatram da će ta odluka vrlo brzo biti ukinuta zato što je protivna ne samo svim sporazumima koji se sada primenjuju u poslovanju na području regiona i šire nego zato što je naprosto suprotna svakoj ekonomskoj logici”, kaže Miletić.


Saopštenje povodom 20. novembra, Svetskog dana deteta - Mreža organizacija za decu Srbije\nSaopštenje povodom 20. novembra, Svetskog dana deteta\nKADA ĆE DECA BITI PRIORITET VLADE REPUBLIKE SRBIJE?\nNEOPHODAN NASTAVAK REFORMI ZA UNAPREĐENJE POLOŽAJA DECE U SRBIJI\nPovodom Svetskog dana deteta Mreža organizacija za decu Srbije (MODS) i međunarodna organizacija World Vision pozivaju Vladu Republike Srbije da postavi kao prioritet pitanje zaštite dece u Srbiji i skrećemo pažnju na neke od problema koji karakterišu život dece u Srbiji – siromaštvo dece, nejednak pristup kvalitetnoj zdravstvenoj zaštiti dece, nejednak pristup kvalitetnom obrazovanju, isključenost najsiromašnije dece iz programa socijalne zaštite. Zato pozivamo Vladu da nastavi reformske procese koji treba da omoguće uključenost i jednake šanse sve dece, uključujući i neophodne promene u sistemu obrazovanja, zdravlja i socijalne zaštite koje će osigurati da i deca iz najranjivijih grupa mogu da ostvare svoja prava.\nNa prvom mestu ne smemo dozvoliti urušavanje kvaliteta obrazovnog i zdravstvenog sistema. Ti sistemi mogu da obezbede socijalnu koheziju ili da uvećaju razlike između bogatih i siromašnih. Mreža organizacija za decu Srbije MODS apeluje na 5 ključnih mera koje je neophodno preduzeti u narednom periodu:\nSMANJITI SIROMAŠTVO DECE – Deca su najizloženija siromaštvu. Izdvajanja za podršku porodici su mala, a procedure komplikovane tako da troje od petoro dece koja imaju prava na dečije dodatke ne ostvaruje to pravo. Blizu 200 000 dece je ispod linije siromaštva.\nPOVEĆATI KVALITET ZDRAVSTVENE ZAŠTITE DECE – Smanjiti troškove lečenja, liste čekanja, modernizovati opremu, poboljšati uslove lečenja u bolnici, omogućiti roditeljima da bez stresa i dodatnih troškova budu pored svoje dece dok su ona na lečenju u bolnici.\nOBUHVATITI SVU DECU KVALITETNIM OBRAZOVANJEM – Uprkos obaveznoj inkluziji, neka deca su i dalje isključena iz sistema obrazovanja. U Srbiji je samo 48 odsto dece upisano u vrtić, pri čemu je pristup vrtićima deci iz bogatijih porodica trostruko veći nego deci iz najsiromašnijih porodica. Troškovi boravka sve dece koja sada ne pohađaju predškolsko obrazovanje, programima od tri do četiri sata, zahtevao bi ulaganja od najviše 46 miliona evra. Samo 8% dece iz romske populacije pohađa predškolsko obrazovanje , što je 5 puta manje nego u opštoj populaciji, obavezno osnovno obrazovanje pohađa 89%, a samo 19% dece u srednjoškolskom uzrastu ide u srednju školu. Što se tiče dece sa teškoćama u razvoju, od ukupno 797 dece i mladih koji su bili smešteni u ustanove socijalne zaštite niko nije pohađao redovnu osnovnu i srednju školu, a samo 19.3% je pohađalo specijalne škole u 2011. godini .\nOMOGUĆITI SVOJ DECI ŽIVOT U PORODICI – Deca sa teškoćama u razvoju se i dalje smeštaju u izolovane ustanove, iako bi trebalo da im bude omogućen život u porodici i zajednici. U skoro 70% slučajeva osnovni razlog dovođenja dece u ustanove je nemogućnost roditelja da odgovore na potrebe deteta.\nZAŠTITI DECU OD NASILJA – Oko 30 procenata dece u Srbiji se odgaja isključivo nenasilnim metodama. Ali, čak dve trećine dece starosti od 2 do 14 godina je iskusilo neku vrstu psihološke agresije ili fizičkog nasilja.\nZato očekujemo da Vlada Republike Srbije nastavi reforme na zaštiti dece, usklađivanje akcija i mera u različitim sektorima i javnim službama koje se bave decom, uspostavljanje sistemske evidencije o položaju decu i uslugama koje su ima dostupne, uključivanje dece u obrazovanje, povećanje broja i dostupnosti usluga za ranjive grupe dece, uz praćenje i obezbeđivanje sprovođenja mera koje su već donete kako bi one imale istinski efekat na položaj dece u Srbiji.\nZa više informacija molimo vas da kontaktirate Sašu Stefanovića, Predsednika Koordinacionog odbora Mreže organizacija za decu Srbije – MODS, putem telefona 062 772 038 ili mejla: office@zadecu.org\nŠta je, ko je i šta radi MODS?\nMreža organizacija za decu Srbije – MODS formirana je u maju 2011. godine i trenutno okuplja 71 organizacijaucivilnog društva koje se bave decom i zaštitom njihovih prava. Misija Mreže organizacija građanskog društva za decu je ostvarivanje prava, unapređenje položaja i poboljšanje kvaliteta života dece u Srbiji. Mreža se svojim radom zalaže za ostvarivanje prava sve dece, smanjenje siromaštva dece, za dostupno kvalitetno formalno i neformalno obrazovanje i kulturu, za dostupnu kvalitetnu zaštitu zdravlja i zdravu životnu sredinu, da sva deca rastu bezbedno i budu zaštićena od zlostavljanja, zanemarivanja, iskorišćavanja i nasilja, da se adekvatnije planira i transparentnije troši budžet za decu, za stvaranje i razvijanje inkluzivnog društva.\nWorld Vision sprovodi aktivnosti u Srbiji od 1998. godine, uglavnom kroz pružanje humanitarne pomoći. Trenutno sprovodi projekat koji za cilj ima podršku reformi dečije zaštite i to kroz prikupljanje podataka i istraživanje, saradnju sa javnim ustanovama i civilnim sektorom na praćenju reforme sistema socijalne zaštite za decu kao i zagovaranje ka Evropskoj uniji za veći značaj dečije socijalne zaštite u procesu pridruživanja Srbije EU.\nDeinstitucionalizacija Inkluzivno obrazovanje Konvencija o pravima deteta Usluge socijalne zaštite Zaštita dece od nasilja


Samara - Blic Sport\nEkipa "Blica" je tokom posete Samari obišla jednu od najmisterioznijih znamenitosti Rusije - Staljinov tajni bunker:\nDOŠLI, VIDELI, POBEDILI Samara kao otkrovenje za NAJLEPŠE SEĆANJE, nek' se spreme Švajcarci!\nSrbija je trijumfalno završila prvo poglavlje na Mundijalu u Rusiji. "Lepotica" Kolarova iz "slobodnjaka" još dugo će progoniti Kejlora Navasa i Kostarikance, a svima nama ostaće u lepom sećanju. Tri boda su u džepu, ali sada Kostariku treba arhivirati i okrenuti se narednom rivalu - veoma dobrim Švajcarcima. Koliko god njihov rezultat sa Brazilom opominjao, optimizma ne manjka, jer ako naši momci budu ginuli na terenu kao u nedelju, svi za jednog i jedan za sve, uz sistem igre koji vrlo dobro funkcioniše, zašto ne bi pali i "legionari" iz Švajcarske?\nNeka se Rusi kupaju, mi smo videli nešto POSEBNO i odosmo po pobedu\nEkipa "Blica" krenula je put Samare, gde će se u nedelju 14 sati reprezentacija Srbije nadmetati sa Kostarikom u prvom kolu grupe E.\nTRAVA KONAČNO STIGLA Stadion u Samari dobija pomoć "veštačkog sunca" za meč Srbija - Kostarika\nStadion u Samari, na kome će fudbalska reprezentacije Srbije igrati prvu utakmicu na Svetskom prvenstvu protiv Kostarike, privodi kraju završne radove jer je postavljena travnata podloga.\nGRADILIŠTE Delegacija FSS obišla stadione na kojima će "orlovi" igrati na Mundijalu\nPosle žreba za Svetsko prvenstvo, koji je održan u Moskvi prvog dana decembra, delegacija Fudbalskog saveza Srbije obišla je stadione na kojima će "orlovi" igrati u prvoj fazi predstojećeg Mundijala.


Ponovo kreće izvoz junetine u Tursku - AgroFin\nNaslovna VESTI Ponovo kreće izvoz junetine u Tursku\nZavršeno podnošenje zahteva za tovna grla\nMinistar poljoprivrede Branislav Nedimović najavio je danas da će sledeće nedelje ponovo početi izvoz srpske junetine u Tursku, kao i da je potpisan ugovor za izvoz 2.400 tona do februara.\nNedimović je potvrdio novinarima u Subotištu da je ugovor o izvozu potpisan tokom nedavne posete Srbiji predsednika Turske Redžepa Tajipa Erdogana.\n“Što se tiče Turske, potpisan je ugovor na 2.400 tona do kraja februara i njegova realizacija kreće sledeće nedelje”, naveo je Nedimović.\nMinistar trgovine Rasim Ljajić je ranije pominjao izvesne probleme, do kojih je, kako je rekao, došlo jer je Turska imala viškove mesa od 55.000 tona, a to je bio razlog da se zaustavi uvoz iz Srbije i BiH.\nLjajić je rekao da će posle februara Srbija nastaviti da izvozi 5.000 tona junetine godišnje, koliko je sporazumom ranije dogovoreno.\nZbog dostignute kilaže goveda stočari utovljenu junad prinuđeni da prodaju ispod proizvodne cene\nVišemesečno natezanje stočara sa Republičkom direkcijom za robne rezerve oko naturalne razmene junadi za merkantilni kukuruz povećalo je neizvesnost oko izvoza, a najveći gubitnici su stočari. Kako AgroFin saznaje, više od hiljadu grla junadi prijavljeno je za razmenu, a poslednji rok za prijavu bio je 30. septembar.\nU Proizvodnoj grupi uzgajivača tovnih rasa i tovljača goveda kažu da su stočari uprkos početnom optimizmu sve više skeptični i da među njima ima dosta onih koji su zbog svega što se dešavalo odustali od razmene.\n-Mnogi su, usled neprekidnih uslovljavanja Republičke direkcije za robne rezerve izgubili strpljenje i bili prinuđeni da, zbog dostignute kilaže goveda, utovljenu junad prodaju ispod proizvodne cene, kaže Čedomir Keco, predsednik Proizvodne grupe uzgajivača tovnih rasa i tovljača goveda i dodaje da je Vlada Srbije svojim najnovijim zaključkom znatno olakšala da se razmena ubrza i stoga veruje da će otkup junadi krenuti, a samim tim i dogovoreni izvoz u Tursku i Kinu.\nStočare je u najavljenoj razmeni, osim obimne dokumentacije koju su morali da pribave, najviše zbunjivalo što je Republička direkcija za robne rezerve, u prvi mah, bila predvidela da im se u razmeni isporuči kukuruz ovogodišnjeg roda s obrazloženjem da ovlašćeni skladištari ne mogu da ga razdvoje od lanjskog.\n-To je kod stočara opravdano izazvalo sumnju da će dobiti neodgovarajući, odnosno neosušeni kukuruz za ishranu stoke. Ministarstvo poljoprivrede je na sve ovo reagovalo pa se Direkcija obavezala da stočarima isporuči kukuruz roda 2018. godine u paritetu 17 kilograma kukuruza za kilogram junadi, kaže Keco uz uverenje da će ovlašćeni skladištari, posebno oni koji su u međuvremenu prodali kukuruz, uspeti da ispoštuju Vladin zaključak i stočarima isporuče zrno roda 2018. godine.\nResorni ministar poljoprivrede Branislav Nedimović poslednjih mesec-dva više puta dao je uveravanja stočarima da će se razmena junadi za merkantilni kukuruz završiti do 15. oktobra. Nakon toga četiri ovlašćene klanice, u Divcima, Kaću, Martincima i Sjenici preuzeće junad na preradu. Time bi se praktično otvorio put za ugovoreni izvoz 5.000 tona junećeg mesa u Tursku i 9.000 tona u Kinu nakon što, kako je na državnom nivou dogovoreno, njihovi inspektori obiđu ovlašćene klanice što se očekuje do kraja ovog meseca.\nTurci najbolje plaćaju\nNaše klanice su, da podsetimo, partnerima u Tursku, prema podacima Republičkog zavoda za statistiku, u 2018. godini isporučile 3.600 tona junetine za za 5.314 evra po toni.\n-Turci su nam platili čak 34,2 odsto više od prosečne cene po kojoj su kupovali junetinu u svetu. Meso iz Srbije u Turskoj je na ceni jer se stoka još uvek u najvećem broju slučajeva hrani zdravo, nema prisustva GMO u hrani, kvalitetna je, pa stoga i veoma tražena, kaže Branislav Gulan, član Naučnog društva ekonomista Srbije i dodaje da Turska, za potrebe svog stanovništva i 30 miliona turista, godišnje uveze oko 55.000 tona govedine iz Ukrajine, Mađarske, Francuske, Rumunije, Litvanije i Bosne i Hercegovine.\nUprava za agrarna plaćanja obavestila je poljoprivredne proizvođače da je rok za podnošenje zahteva za podsticaje za tovna grla prema Pravilniku o načinu ostvarivanja prava na podsticaje u stočarstvu za tov junadi, tov svinja, tov jagnjadi i tov jaradi za 2019. godinu istekao 31. jula 2019. godine.\nZa grla predata klanici i/ili izvezena u periodu od 1. jula 2019. godine do 30. juna 2020. godine zahtevi se podnose od 1. februara 2020. godine do 31. jula 2020. godine, saopštila je Uprava.\nIZVORTanjug, AgroFin (Kosta Rajević)\nPrethodni tekstAPV: Konkurs za raspodelu sredstava za sprovođenje odgajivačkog programa\nSledeći tekstCene na berzama u periodu od 7. do 11. oktobra 2019. godine


СПС за брже и опште прихватљиво решење проблема на КиМ | Socijalistička partija Srbije\nSPS za brže i opšte prihvatljivo rešenje problema na KiM Vesti\nfebruar 28, 2019 u 14:26\nVisoki funkcioner Socijalističke partije Srbije Vladan Zagrađanin primio je delegaciju socijalista sa Kosova i Metohije, na čelu sa predsednikom PO SPS KiM i narodnim poslanikom Zvonkom Stevićem.\nU razgovoru o aktuelnoj političkoj situaciji i izuzetno teškom stanju u kome se srpski narod na KiM nalazi, iskazano je potpuno razumevanje za njihove probleme i odlučna namera SPS da se što brže iznađe opšte prihvatljivo rešenje.\nVladan Zagrađanin je istakao da će SPS, zajedno sa koalicionim partnerom, učiniti sve da se položaj srpskog naroda na KiM poboljša i da im se, kroz poštovanje ljudskih i političkih prava koja zaslužuju svi građani, omogući stabilan i bezbedan život.\nZagrađanin je podvukao da su socijalisti i Socijalistička partija Srbije za dijalog i mirno, kompromisno rešenje problema KiM, što i predsednik SPS Ivica Dačić u svojim aktivnostima i susretima sa međunarodnim zvaničnicima uvek ističe.\nZaključeno je da se nastavi sa aktivnostima u prevazilaženju izuzetno teškog stanja, zbog koga će i sastanci sa socijalistima KiM biti intenzivirani.


BalkanMagazin :: KINESKA CRKVA POSVETILA I TREĆEG BISKUPA BEZ SAGLASNOSTI PAPE\nKINESKA CRKVA POSVETILA I TREĆEG BISKUPA BEZ SAGLASNOSTI PAPE\nponedeljak, 25. jul 2011 07:55\nProdubljuje se spor Katoličke crkve u Kini i Vatikana\nKatolička crkva u Kini, koju podržava tamošnja vlada, posvetila je ovih dana još jednog biskupa\nbez saglasnosti pape i uprkos primedbama koje je Sveta stolica uputila predstavnicima kineske crkve.\nTreće posvećenje biskupa u zvanično priznatoj kineskoj katoličkoj crkvi bez saglasnosti pape tokom samo osam poslednjih meseci svakako će produbiti spor Pekinga i Vatikana koji stalno ističe da samo papa može imenovati biskupe. Kina to, medjutim, označava kao mešanje u unutrašnje stvari...\nJoseph Chuan Ping-chuang je po posvećenju postao biskup u mestu Shan-tchou u provinciji Kuang tung, potvrdio je agenciji AP počasni predsednik Kineskog patriotskog katoličkog udruženja (državna katolička crkva) Liou Paj-nien. Nezvanično se najavljuje da će uskoro biti posvećeno još sedam kineskih biskupa koje papa ne priznaje.\nHonkonški kardinal Joseph Zen objavio je u lokalnim novinama oglas na pola strane u kome je bezuspešno pozvao kinskog predsedenika Hu Jintaoa, kao i premijera Ven Djibaoa, da zaustave posvećenje biskupa.\nPeking je 1951, po dolasku komunista na vlast, prekinuo odnose sa Vatikanom i stvorio sopstvenu katoličku crkvu koja nije podredjena papi. Vernicima u Kini, osim Honkonga i Makaoa, dopušteno je da posećuju samo tu crkvu koju podržava država. Ta crkva priznaje papu kao duhovnog lidera ali odbacuje njegov autoritet kada se radi o posvećenju sveštenika i biskupa. Mnogi kineski katolici su ostali verni Vatikanu ali su prinudjeni da svoju religiju ispovedaju tajno.


„DELIJE“ ĆE BITI ODUŠEVLJENE! Volters otkrio: Jokić mi pomogao da se odlučim za dolazak u Zvezdu | Blok vesti\nHome Sport „DELIJE“ ĆE BITI ODUŠEVLJENE! Volters otkrio: Jokić mi pomogao da se odlučim...\n„DELIJE“ ĆE BITI ODUŠEVLJENE! Volters otkrio: Jokić mi pomogao da se odlučim za dolazak u Zvezdu\nAMERIČKI košarkaš Nejt Volters jedan je od najboljih igrača Crvene zvezde. On je otkrio da je Nikola Jokić svojevremeno imao bitan uticaj u njegovoj odluci da odabere crveno-bele.Original Article\nPrevious articleMitrovićev Pink prevazišao sebe, scene seksa iz Zadruge kao na porno kanal (18+)\nNext articleZašto je Aleksandar Vučić opasan po Srbiju?


Dodik: Izetbegović otkrio kakvi Srbi su prihvatljivi za njega i SDA | Poskok.info\nBANJALUKA – Predsjedavajući Predsjedništva BiH Milorad Dodik izjavio je da u izjavi Bakira Izetbegovića da su “Srbi loš narod” vidi vjekovni kompleks konvertitstva i izdaje koju su Izetbegovići počinili napuštajući pravoslavlje, da bi sačuvali imovinu, te da je jasno kakvi su Srbi prihvatljivi za Izetbegovića i SDA.\nDodik je konstaturao da je Sarajevo ličilo na grad najviše zbog takvih Srba, koje je ideologija Bakirovog oca, a koju Izetbegović mlađi slijedi, protjerala ili pobila devedesetih godina prošlog vijeka.\n“Moram da priznam da mi nije jasan mazohizam koji Bakir Izetbegović ispoljava ne dozvoljavajući tim istim, kako kaže, lošim Srbima da napuste BiH.\nIli Izetbegović ima namjeru da mu ostavimo zemlju i kuće a da svi kolektivno odemo odavde.\nTaj film neće gledati, to se neće dogoditi, jer sve svoje nosićemo sa sobom, svoje kuće, zemlju i Republiku Srpsku”, poručio je Dodik.


NATO PAKT JE ILUZIJA! SAD napuštaju Alijansu i za to su krivi Evropljani | Najnovije vesti - Srbija danas\n05.06.2016. • 07:11 Srbija Danas/Stratfor\nNATO PAKT JE ILUZIJA! SAD napuštaju Alijansu i za to su krivi Evropljani\nEvropljani su pretvorili NATO u nešto što nije, te zato i ne čudi što preovladava uverenje da pakt više ne može da garantuje bezbednost kao ranije.\nIzjave Donalda Trampa da Evropa "ne plaća svoj danak" u održavanju zajedničke odbrane i da ne bi imao ništa protiv ako bi se NATO sutra raspao, dočekane su sa velikom zabrinutošću u Evropi. Kako EU nema integrisanu vojnu odbranu, u pitanjima bezbednosti njene članice se oslanjaju na NATO koji se, po mnogima, nalazi u stanju rasula.\nMnogi Evropljani vide NATO kao osnovu svoje odbrambene politike, što praktično znači da zavise od moći Sjedinjenih Američkih Država, jedinog NATO člana čije vojne sposobnosti su globalne. A kako Rusija i Bliski istok predstavljaju "goruće bezbednosne probleme" za EU danas, oslanjanje na NATO je važnije nego ikada.\nGRČKA KAO TROJANSKI KONJ: Sve o Projektu Posejdon i razlogu Putinove posete Atini\nMeđutim, Evropljane danas plaši što su SAD izgubile poverenje u NATO i to što pakt više ne može da garantuje bezbednost kao ranije. Međutim, tom uverenje su doprineli sami Evropljani dozvolivši da njihove vojne sposobnosti drastično oslabe.\nSa tom ocenom se slaže i Džordž Fridman, osnivač Stratfora, kompanije za strateška predviđanja koju mnogi nazivaju "CIA iz senke".\nNajslabija karika NATO pakta\nOd samog početka, Evropljani su želeli da NATO služi kao mehanizam za odobravanje i nadgledanje vojnih operacija, ali i odlučujući glas u tome kako članice, uključujući SAD, koriste svoju vojnu moć.\nMeđutim, njihove snage su u većini slučajeva bile toliko male da je njihovo učestvovanje u misijama bilo simbolično. Zbog toga, SAD su počele sve manje da se oslanjaju na NATO u svojim vojnim odlukama dok su Evropljani počeli da se oslanjaju na koncept "meke moći", što u principu znači oslanjati se na nevojne resurse (poput sankcija) da bi se postigli politički, pa čak i vojni ciljevi.\nMeđutim, kocept meke moći je ubrzo postao izgovor za negiranje realnosti. Kako je Rusija počela da jača, a problemi Bliskog istoka da se prelivaju u njeno dvorište, čak je i Evropa shvatila da je meka moć upravo to – meka. I odjednom, Evropljani su izgubili kontrolu nad gorićim svetskim problemima jer im je nedostajala "tvrda moć" da na njih utiče.\nBUĐENJE FENIKSA! Nova vojna sila jača u Evropi kako bi parirala Rusiji (FOTO)\nAli, to je bio samo deo problema. U kontekstu evropske politike meke moći i NATO je počeo da preuzima funkcije za koje nije bio nadležan. Kako je komunizam pao, većina istočnoevropskih država je tražila članstvo u Alijansu ne da bi bile odbranjene, već da bi bile "integrisane i evropeizovane".\nVladalo je uverenje da je članstvo u NATO i EU bio način da se bivši sateliti SSSR-a pretvore u zapadnoevropske demokratije, ali NATO je vojni savez koji se bavi ratom, avionima i tenkovima, a ne integracijom zemalja u zapadnu Evropu.\nOdbrana Evropa i članica pakta bila je osnovna funkcija pakta, ali je ona postepeno "atrofirala" kako je rat postajao irelevantniji.\nAko Evropljani ne ulože trud, SAD će odustati od pakta\nEvropljani su dugo živeli u uverenju da im je vojna moć SAD u svakom trenutku dostupna kroz NATO, ali sada dobijaju jasne poruke iz Vašingtona da SAD ne troše ogromne sume novca na svoje oružane snage da bi tek tako dozvolili Evropljanima da odlučuju o njihovom korišćenju.\nTako da problem nije toliko sam NATO pakt koliko bezbednosni odnosi između Evrope i SAD. NATO je jednostavno zastareo metod tog odnosa, koji je uspostavljen posle Drugog svetskog rata u sasvim drugačijim okolnostima, koje su nestale raspadom SSSR-a.\nRUSKI ANALITIČAR: SAD imaju velike planove za Balkan, Kosovo postaje deo RAKETNOG ŠTITA\nEvropa i SAD danas, u odnosu na period nakon Drugog svetskog rata, su jednake po bogatstvu i ljudstvu, s tim da Evropljana ima za 200 miliona više. Dakle, ne postoji nijedan valjani razlog zašto Evropa ne može da ima vojne sposobnosti jednake ako ne i veće od SAD-a.\nBilo je potrebno da se oglasi jedan Donald Tramp da bi se ovoj dugogodišnji veliki problem NATO pakta konačno doveo u prvi plan, a to je ono što je kod njegovih izjava bilo fascinantnije od same činjenice da je u pravu.\nOBJASNILI: CG u NATO je kao još jedan fejsbuk prijatelj koji vam ništa ne znači!\nAko Evropljani ne budu hteli da dele sav teret NATO članstva, SAD se na taj pakt više neće oslanjati, a Evropljani će se suočavati sa svetski problmemima samo sa politikom "meke moći" pod nedrima. U tom slučaju, NATO neće nužno da se raspadne, jer multinacionalne institucije ne umiru već samo menjaju oblik. Ali, šta je vojni savez bez vojske ili misije? Ništa!\nEvropske članice NATO-a moraju da shvate da ovi problemi u Alijansi neće nestati, ali ono što će ubrzo nestati jesu Sjedinjene Države, jer je njihovo partnerstvo sa Evroprom danas iluzija.\nNATO SAD EU Evropa bezbednost\nNATO GENERALI PRIZNALI: Ruska vojska će PREGAZITI našu odbranu za manje od 48 sati\nPRVA ŽRTVA BREGZITA: Gibraltar napušta Britaniju i postaje deo Španije\nGOSPODAR NEBA: Ovaj avion u vazduhu radi sve što poželite (VIDEO)\nLAVROV URLAO NA TURKE: Ako si član NATO, onda možeš šta hoćeš?


Poslije 51 godine dešifrovana poruka čuvenog serijskog ubice Zodijaka - Jajce Online\nNaslovnica MAGAZIN ZANIMLJIVOSTI Poslije 51 godine dešifrovana poruka čuvenog serijskog ubice Zodijaka\nFederalni istražni biro (FBI) potvrdio je da je poslije 51 godine dešifrovana poruka ubice koji je nazvan Zodijak, a njegovu poruku od 340 karaktera uspjeli su da protumače tim od tri amatera šifranta, prenosi CNN.\nUbica, koji nikada nije uhvaćen, ubio je petoro ljudi, ubadanjem i pucanjem, čime je terorisao zaliv San Franciska šezdesetih godina prošlog vijeka, a poruka koja je dešifrovana je jedna od nekoliko koje su poslate medijima tokom tog perioda.\nOno što je napisano dešifrovala su trojica muškaraca, web dizajner iz SAD-a David Oranchak, australijski matematičar Sam Blake i Belgijanac Jarl Van Eycke, inženjer za “razbijanje šifri” softvera.\n“Nadam se da se zabavljate dok pokušavate da me uhvatite. Ne plašim se gasne komore, jer će me ona poslati u raj, što prije jer sada imam dovoljno roblja da rade za mene”, navodi se u poruci, u kojoj nema nijedne naznake o identitetu ubice.\nTrojac je svoje rezultate predao FBI-u prije sedam dana, ali nisu to otkrivali sve dok Biro nije potvrdio autentičnost.\nPrethodni članakPristaše Donalda Trumpa se ne mire s njegovim porazom\nNaredni članakFormula 1: Max Verstappen izborio pol poziciju za posljednju trku sezone u Abu Dabiju


Naslovna/Politika/Višković: Zajednička obaveza da razbijemo stereotipe o Srbima\nPredsjednik Vlade Republike Srpske Radovan Višković rekao je danas da srpski narod u Republici Srpskoj i BiH prati dešavanja na Kosovu i Metohiji i daje punu podršku rukovodstvu Srbije i predsjedniku Aleksandru Vučiću da zaštiti Srbe na Kosovu i Metohiji.\nVišković je naglasio da BiH nije priznala samoproglašeno Kosovo zbog toga što nema saglasnost Srpske i neće je ni dobiti.\n– Naša i vaša obaveza je da razbijemo stereotipe o Srbima i stvorenu lošu sliku o našem narodu i da pokažemo da to nije tačno – poručio je Višković studentima pravnih fakulteta iz Kosovske Mitrovice, Banjaluke i Istočnog Sarajeva koji su posjetili Administrativni centar Vlade Srpske.\nVišković je rekao da su na ovim prostorima neke civilizacijske tekovine bile prisutne prije nego u ostatku Evrope, ali da danas ista prava ne važe jadnako za sve.\nOn je istakao da i studenti kao budući pravnici vide koliko ima malo prava i pravde, a više mišića ili čak sile.\n– Zašto za nekoga ko se nalazi na nekoliko stotina kilometara udaljenog od nas važe jedni, a ovdje drugi principi? Zašto neko ima pravo na nešto, a neko drugi nema to pravo, iako se svi pozivaju na međunarodno pravo i principe? Pravo ako je pravo, onda važi za sve i pravne norme bi trebale da budu svuda iste. Ali očito je da nisu i to se pokazalo više puta i pokazuje, nažalost, na primjeru srpskog naroda više nego kod drugih – naglasio je Višković.\nOn je dodao da postoji mnogo obrazloženja za to i kao primjer naveo rad Haškog tribunala koji se stalno bavio srpskom krivicom i zločinima koje su počinili Srbi.\n– Zločinci su zločinci i trebalo bi svi da odgovaraju za počinjene zločine, a ovdje ih je bilo na jednoj, drugoj i trećoj strani. Mi samo to tražimo – dodao je Višković.\nOn je podsjetio da je na osnovu odluke Vlade prije nekoliko mjeseci u Narodnoj skupštini Srpske odbačen izvještaj o Srebrenici koji je tretirao stradanje samo jednog naroda i formirane međunarodne komisije koje će istraživati stradanje svih naroda na području Srebrenice u periodu od 1992. do 1995. godine i stradanje Srba u Sarajevu.\n– Želimo da svima koji budu htjeli da se bave istorijom omogućimo argumente i pokažemo da tamo nije stradao samo jedan narod, nego i drugi. Mi samo želimo istinu, Srpska nema nikakve skrivene namjere, ali očito nekada smeta i istina jer je već kreirana slika o tome – naglasio je Višković.\nPredsjednik Vlade Srpske je istakao da je Republika Srpska uređenija od drugog entiteta u BiH i da to pokazuje i činjenica da je mjesec ili dva dana poslije izbora formirala sve organe vlasti.\n– Na nivou FBiH i BiH nemamo završeno formiranje vlasti i to nam predstavlja problem. Moraju tamo da postoje legalni organi vlasti kako bismo kroz saradnju mogli da rješavamo zajednička pitanja – rekao je Višković.\nGovoreći o spoljnopolitičkim temama, Višković je naglasio da je Srpska opredijeljena za evropski put, ali da to ne znači da ne može i ne smije sarađivati sa Rusijom koja je njen prijatelj ili Kinom sa kojom želi da još čvršće sarađuje.\n– Naš put prema Evropi ne smije biti ograničen saradnjom sa nekim drugim i mora uvažavati Srpsku. Ne mogu se interesi Srpske dovesti u pitanje zbog evropskog puta BiH. Imamo usvojen mehanizam koordinacije kako bi sva evropska pitanja rješavali kroz njega. Naš stav je jasan – dozvolite nama u BiH da se dogovaramo o svim pitanjima, nemojte nam ništa nametati i nemojte favorizovati nijedan narod – kaže Višković.\nPrema njegovim riječima, odgovornost za BiH leži na ljudima koji žive u njoj.\n– Mi najbolje znamo koji su naši problemi, o kojim pitanjima se možemo dogovoriti, a o kojima ne možemo i ona mogu sačekati. Imamo mnogo pitanja o kojima treba da se dogovaramo, a to je što više posla, radnih mjesta, bolje plate, prije svega, u realnom sektoru i da što više mladih ljudi zadržimo na ovim prostorima – istakao je Višković.\nGovoreći o protestima dijela opozicije u Srbiji, Višković je naglasio da Srpska ne odobrava takvu vrstu uličnih dešavanja i nasilje i da sve što treba može da bude riješeno na izborima čije rezultate moraju da poštuju svi koji se bave politikom.\n– Treba voditi pregovore između pozicije i opozicije i ako se usaglase da imaju vanredne izbore neka ih imaju, a onda neka svako traži svoju šansu. Koliko znam rukovodstvo Srbije ne bježi od vanrednih izbora. Neke stvari su instruisane, prije svega, da bi bila nanesena šteta legalnim organima Srbije u pregovaračkom postupku sa Prištinom u vezi sa statusom Kosova – ocijenio je Višković.\nOn je studente upoznao o sastavu Vlade, načinu njenog izbora i ovlašćenjima i poželio im prijatan boravak u Banjaluci i Srpskoj.\nVišković je predstavnicima Pravnog fakulteta iz Kosovske Mitrovice uručio amblem Republike Srpske i knjigu za biblioteku fakulteta svjetski poznatog autora Gideona Grajfa u kojoj piše o stradanjima u Јasenovcu i donosi nove detalje i potresne stvari koje ne smiju biti zaboravljene.\nBiH centar Kosovo nasilje plate Republika Srpska SRNA studenti zločinci\nTo će biti veliki korak ka istini i zahtjev da institucije rade svoj posao\nDavor Dragičević u Pulsu: Institucije se igraju mojim mrtvim sinom više od stotinu dana (VIDEO)


Bivši radnici se još uvek nadaju da će dobiti zarađeni novac | Aktuelno\nPublished On: subota, 18. februara 2017.\nAktuelno / Ekonomija\nBivši radnici niških propalih preduzeća, ni ovog petka nisu dobili definitivan odgovor o konačno modelu isplate para koje im država duguje, ali ni kada će na račune preostalih bivših zaposenih biti uplaćena obećana jednokratna novčana pozajmica u visini zakonskog minimalca. Nadležni tvrde da će sve biti konačno poznato početkom iduće nedelje, nakon sednice Vlade.\nKao i mesecima unazad i ovaj kraj radne nedelje, stotine Nišlija, bivših zaposlenih u nekadašnjim niškim industrijskim gigantima, provelo je jutro na platou ispred sedišta gradonačelnika, nadajući se da će saznati nove informacije vezane za naplatu onoga što im država duguje. Iako je prethodno bilo nekoliko najava, da bi odluka ekspertskog tima resornih Ministarstava trebalo da bude saopštena „sutra“, prema rečima jednog od protestanata, sve je i dalje neizvesno.\nNišta nismo saznali novo jer i dalje čekamo na te eksperte da odluče o našoj sudbini i novca na koji godinama čekamo, jedino je izvesno da će i ovih dve i po hiljade bivših kolega koji su se naknadno prijaljivali za isplatu pozajmice to dobiti naredne nedelje, mada i to odlažu još od Božića, priča za Građanin jedan od bivših radnika EI.\nIpak, nadležni u Gradskoj kući ističu da sve teče po planu, i da je neophodno da stručnjaci procene koje je najbolje rešenje za sve, ali da će novac koji je primila većina radnika siguran.\nNe smemo da prejudiciramo ništa, možda uplata iz Republičke kase stigne i danas, ali je svakako izvesno da će sve biti mnogo jasnije verovatno u utorak, nakon sednice Vlade na kojoj bi trebalo da bude i usvojen zaključak o eventualnom rešenju, naveli su za Građanin čelnici lokalne samouprave koji se bave rešavanjem ovog problema.\nPodsećamo, nakon što je krajem decembra prošle godine zakonski minimalac primilo oko 6.5 hiljada radnika, naknadno se prijavilo još njih dve i po hiljade. Kako nam je objašnjeno, novčana sredstva spremna su za većinu njih, ali se čeka na finansijku „injekciju“ od 20-ak miliona dinara, koliko je potrebno da svima istovremeno bude uplaćena novčana pozajmica koja će kasnije biti odbijena od glavnice duga.\n19. februara 2017. u 15:56\nČIM IZABERETE VUČIĆA MALOG , NAREDNOG SLEDEĆEG PONEDELJKA DOBIJATE !\n18. februara 2017. u 19:08\nPomoćnik Gradonačelnika N. Ranđelović nam lepo reče: „U ovoj kući vas samo lažu“ !\n19. februara 2017. u 09:22\nNašao ko da ih opravi, pa ta grupa koja prelete kod Rasima je najveće „političko ruglo“ u Nišu.\n19. februara 2017. u 16:07\nU N I K U M !


Vesti online / Vesti / Svet / SAD vazdušno osmatrale obalu Krima (FOTO)\nSAD vazdušno osmatrale obalu Krima (FOTO)\nAmerički strateški obaveštajni dron RKu-4A "Global hok" izvršio je izviđanje u blizini obale Krima, saopštila je služba za praćenje avijacije "Civ mila" na svom nalogu na Tviteru.\nSlužba za praćenje navodi da je bespilotna letelica pod brojem 10-2043 poletela sa sicilijanske vazdušne baze "Sigonela", a zatim nekoliko sati letela na visini od 16 hiljada metara duž zapadne i južne obale poluostrva.\nNa području Sevastopolja RKu-4A "Global hok" približio se obali na udaljenosti od oko 30 kilometara, prolazeći skoro duž ivice morske granice, a na području Alupke - na 34 kilometra.\nRanije u februaru je avion američkih vazduhoplovnih snaga primećen u blizini ruske granice. "Boing" RC-135V sa brojem 62-4134, smešten u britansku bazu Mildenhol, obavio je misiju na Baltiku, tokom koje je leteo oko Kalinjingradske oblasti ne napuštajući vazdušni prostor Poljske i Litvanije.\nБеспилотный летательный аппарат RQ-4B Global Hawk ВВС США, бортовым номером 10-2043, взлетевший с авиабазы Sigonella, приступил к миссии у черноморского побережья России.#UAV #RQ4B #GlobalHawk #USAF pic.twitter.com/hnksS4SfbD — PlaneRadar (@ua4wiy_) March 8, 2018\nSVET Tramp: Krim je ruski!


zaključuju dana _________ godine u Beogradu, sledeće ugovorne strane:\n1. _____________________ iz___________, ul.________________________,br._____,\nJMBG:_______________ (u daljem tekstu Zakupodavac) i\n2. _____________________iz ____________, ul.______________________, br.___,\nJMBG: ______________ (u daljem tekstu Zakupac)\nZakupodavac je vlasnik nepokretnosti – stana br.__, površine ___m2 koji se nalazi u _______, opština__________, na ___ spratu stambene zgrade br.___ u ul. _______, na kat.parc._______, upisanog u list nepokretnosti _______ KO ________.\nPredmet ovog ugovora je zakup celog stana, koji se izdaje kao namešten.\nZakupodavac je saglasan da zakupac koristi stan bliže opisan u čl.1 ovog ugovora u svrhu stanovanja sa članovima svog domaćinstva.\nZakupac se obavezuje da za korišćenje stana iz člana 1 ovog Ugovora plaća zakupninu u iznosu od _________ mesečno. Plaćanje će se vršiti svakog 1-og u mesecu za tekući mesec. Zakupac je u trenutku zaključenja ugovora isplatio na ruke zakupca iznos prve mesečne zakupnine.\nZakupac se obavezuje da će za vreme trajanja zakupa plaćati sve troškove vezane za korišćenje predmetnog stana, u skladu sa sporazumom postignutim sa zakupodavcem i to: utrošenu električnu energiju, telefon, kablovsku televiziju, internet, sredstva objedinjene naplate (infostan), sredstva za održavanje zgrade i sve druge troškove koji proističu iz uobičajene upotrebe.\nZakupac se obavezuje da predmetni stan sa pažnjom dobrog domaćina, a sve eventualne štete nastale korišćenjem nepokretnosti koja mu se daje u zakup, otkloniće odmah o svom trošku. Zakupac se obavezuje na plaćanje troškova tekućeg održavanja predmetnog stana. Po prestanku odnosa iz ovog ugovora, zakupac se obavezuje da nepokretnost koja mu se daje u zakup ostavi u onakvom stanju u kakvom je bila u trenutku zaključenja ovog ugovora.\nUgovarači su se sporazumeli da svaka strana može raskinuti ovaj ugovor sa otkaznim rokom od ____ dana.\nZakupodavac izjavljuje da predmetni stan nije opterećen nikakvim teretima, te garantuje zakupcu mirno korišćenje zakupljene nepokretnosti.\nZakupac ne može bez prethodno pribavljene saglasnosti zakupodavca vršiti bilo kakve prepravke ili adaptacije u zakupljenom stanu.\nZakupac ne sme koristiti nepokretnost koju prima u zakup u drugu svrhu osim za stanovanje i ne sme ga izdavati u podzakup.\nZakupodavac ima pravo da jedanput mesečno obiđe stan i proveri plaćene racune, s tim što dolazak mora najaviti telefonskim putem jedan dan ranije. Ugovorne strane su se sporazumele da će u trenutku zaključenja ugovora, sačiniti i potpisati zapisnik o primopredaji sa popisom stvari u stanu, koji će biti sastavni deo ovog ugovora.\nUgovorne strane su se saglasile da sve sporove koji nastanu u vezi sa ovim ugovorom rešavaju mirnim putem uz međusobni dogovor i uvažavanje interesa jedne i druge strane.\nUkoliko u tome ne uspeju, za spor će biti nadležan Prvi osnovni sud u Beogradu.\nNa sve što nije uređeno ovim ugovorom, primenjivaće se odredbe Zakona o obligacionim odnosima i drugih odgovarajućih propisa.\nOvaj ugovor je sačinjen u 4 (četiri) istovetna primerka i sastoji se od 12 (dvanaest)članova.\nStranke ga čitaju i u znak saglasnosti volja potpisuju.


Izvor: Hot sport/Sport arhiva vesti 06.06.2018 - Naslovi.net\nZdravko Mamić: Monstrumi koji su me osudili neće mirno spavati\nHot sport 06.06.2018\nMamić je danas osuđen u Osijeku na šest godina i šest meseci robije zbog malverzacija prilikom transfera u Dinamo Zagrebu. Bivši čelnik zagrebačkog Dinama i aktuelni savetnik u tom fudbalskom klubu Zdravko Mamić izjavio je danas u Bosni i… »\nJavno, nego kako: Zvezda na potpise dva poznata fudbalera čeka već danima, a oni se preko Instagrama ‘sve dogovorili’…\nDanas je u Ljutice Bogdana Dušan Jovančić promovisan kao prvo pojačanje ovog leta. Međutim to je samo početak u organizovanju novog tima crveno-belih nakon osvojene titule. Kako HotSport saznaje, Crvena zvezda je uspešno realizovala još jedan… »\nHot sport: Foto-ubod iz Ljutice Bogdana: Upravo je počela promocija prvog pojačanja Zvezde ovog leta!\nFoto-ubod: Marko Nikolić sa sve dresom ponovo u Humskoj\nZanimljiva fotografija ovog popodneva kruži društvenim mrežama među navijačima Partizana. Reč je o poseti Marka Nikolića stadionu u Humskoj ulici. Šef struke Videotona je posetio klub sa kojim je prošle sezone osvojio duplu krunu, ali je nakon… »


Radončić o migrantima: Naši prioriteti su prvenstveno sigurnosni, pa tek onda humanitarni, Dodik odmaže - TK PORTAL\n– Radi se o procesu koji će trajati više godina ili decenija, preseljavanje naroda s jednog kontinenta na drugi, i u tom smislu mi smo danas razgovarali o svim opcijama kako da se kratkoročno i dugoročno odgovori na sve eventualne scenarije. Vijeće ministara je danas Ministarstvu sigurnosti i meni dalo dodatna ovlaštenja i povjerenje da u duhu politike Ministarstva sigurnosti BiH, kada je migrantske kriza u pitanju, mogu suvereno pregovarati sa svim domaćim ili stranim partnerima i predstaviti prioritete BiH, a oni su prvenstveno sigurnosni, a tek onda humanitarni – kazao je Radončić.\nMinistar sigurnosti je dodao kako je “naša obaveza da prvenstveno vodimo računa o BiH, sigurnosti naših građana, pa onda i sigurnosti migranata”.\n– Ovo su načelni stavovi. Ljudi iz Granične policije BiH i Službe za poslove sa strancima detaljno su informisali sve ministre o svojim operativnim planovima i operativnim radnjama, i u tom smislu se očekuje da mi što jače pojačamo istočnu granicu. Također, ići će se i u bržu razmjenu nečega što se zove međunarodni kontakti i razmjena podataka. Ja ću 13. marta biti u Podgorici, 15. i 16. Beogradu, te 17. marta u Beču i intenzivirat ćemo zajednički odgovor zemalja EU na način da naš region ne smije biti ovog puta prepušten sam sebi, odnosno da to bude najslabija tačka prema kojoj će se migranti kretati – istakao je.\n– Dodik je rekao da državne institucije nemaju odgovor, a istovremo je povukao poteze koji ne pomažu. Jedan je protiv angažovanja Frontexa, odnosno angažmana evropskih policajaca, a sada je opet protiv slanja vojske da pomažu Graničnoj policiji. Mi Oružane snage možemo angažovati na način osiguraju šatore, cisterne i slično, da napravimo šatorska naselja u blizini granice. Ako ilegalni migranti mogu biti smješteni u šatorskim naseljima u Turskoj, ne vidim logike da mi imamo toliko resursa da ih smještamo u čvrste objekte – rekao je.\n– Jedino ko može donijeti odluku o izlasku pripadnika OSBiH na granice BiH je Predsjedništvo BiH. Protivljenjem Dodika prošle godine isključen je takav scenarij, ali siguran sam da u slučaju, ne daj Bože, eskalacije krize, da će Dodik djelovati odgovorno i brinuti o cijeloj BiH – dodao je Radončić.\nGlavna metoda pariranja krizi, kako je naveo, je izmještanje policajaca iz Granične policije sa zapadne na istočnu granicu, te iz Direkcije za koordinaciju policijskih tijela, kao i i povećanje broja pripadnika MUP-a RS, koji će pojačati čuvanje naše granice, prenosi Faktor\nSmeće na ulicama može pospješiti koronu: Štab CZ zaštite pozvao građane da deblokiraju Uborak


Ministarstvo prosvjete i kulture raspisalo konkurs za dodjelu studenstkih stipendija\nMinistarstvo prosvjete i kulture Republike Srpske objavilo je četiri konkursa za dodjelu stipendija studentima prvog, drugog i trećeg ciklusa studija u Srpskoj i jedan konkurs za dodjelu stipendija studentima studija u inostranstvu.\nStudenti koji studiraju u Republici Srpskoj dobijaće 200 KM na mjesečnom nivou, a oni koji studiraju u inostranstvu za prvi ciklus 2.000 KM, drugi 2.500 KM, a treći ciklus studija 3.000 KM na godišnjem nivou.\nU kategoriji uspješnih studenata prvog, drugog i trećeg ciklusa studija biće dodijeljeno 730 stipendija, u kategoriji ostalih studenata prvog ciklusa 236, studentima sa invaliditetom prvog, drugog i trećeg ciklusa studija koji ostvaruju dodatak za pomoć i njegu drugog lica 15, dok će studentima prvog ciklusa studija sa prebivalištem u izrazito nerazvijenim opštinama Srpske biti dodijeljeno 19 stipendija.\nKonkursi će biti otvoreni 30 dana, odnosno do 18. decembra.\nMinistarstvo je za ovu godinu isplatilo sedam stipendija za studente koji studiraju u Srpskoj, dok je osma spremna za isplatu, a sve će biti isplaćene do kraja budžetske godine, saopšteno je iz resornog Ministarstva.\nStudenti prvog, drugog i trećeg ciklusa studija koji studiraju u inostranstvu na studijskim programima koji se ne izvode u Srpskoj, trebaju imati položene ispite iz prethodnih godina studija sa prosječnom ocjenom devet. Najniža prosječna ocjena koju studenti treba da ostvare da bi konkurisali u kategoriji uspješnih studenata je 8,5, dok je najniža prosječna ocjena koju studenti sa prebivalištem u izrazito nerazvijenim opštinama treba da ostvare osam. U kategoriji ostalih studenata prvog ciklusa studija najniža prosječna ocjena koju studenti treba da ostvare je 7,50.\nPravo na stipendiju mogu ostvariti i studenti prvog ciklusa studija koji studiraju u Federaciji BiH na studijskim programima koji se ne izvode na visokoškolskim ustanovama u Republici Srpskoj.\nUslov za studente sa invaliditetom prvog, drugog i trećeg ciklusa studija u Republici koji ostvaruju pravo na dodatak za pomoć i njegu drugog lica je da nisu obnovili upisanu godinu studija.\nPravo da konkurišu imaju i brucoši koji su tokom srednjoškolskog obrazovanja osvojili jedno od prva tri mjesta na međunarodnim olimpijadama na kojima učenici iz Republike Srpske imaju pravo učešća na konkursu.\nSve informacije o konkursima dostupne su na internet stranici Vlade RS.


Potpisan ugovor o prodaji Luke Novi Sad kompaniji P&O Port Dubai za 7,99 mil EUR\nUgovor o privatizaciji Luke Novi Sad potpisali su u petak u Vladi Srbije državni sekretar u Ministarstvu privrede Dragan Stevanović i Rado Antolović, izvršni direktor preduzeća P&O Port Dubai iz Ujedinjenih Arapskih Emirata, koje posluje u sastavu kompanije DP World, trećeg najvećeg lučkog operatera na svetu. Luka Novi Sad bila je jedina preostala luka u državnom vlasništvu, a prodata je za 7,99 mil EUR koliko je i iznosila početna cena na tenderu. Plan je da u naredne tri godine investicije u ovu luku budu više od 15 mil EUR.\nZvanični razgovori predstavnika Republike Srbije s misijom Međunarodnog monetarnog fonda počeli su u petak plenarnim sastankom u Narodnoj banci Srbije. Delegaciju Republike Srbije predvodi guverner Narodne banke Srbije Jorgovanka Tabaković, koja je i guverner Republike Srbije u Međunarodnom monetarnom fondu. U razgovorima su učestvovali i predstavnici Ministarstva finansija. Misija Međunarodnog monetarnog fonda, koju predvodi novi šef misije Jan Kejs Martejn, boravi u Beogradu od 9. do 21. maja kako bi se obavili razgovori u vezi s drugim polugodišnjim razmatranjem Instrumenta za koordinaciju politike, zajedno s konsultacijama po članu IV Statuta Međunarodnog monetarnog fonda. Pored toga, biće sveobuhvatno analizirana opšta privredna i finansijska situacija u Srbiji u okviru konsultacija po članu IV Statuta Međunarodnog monetarnog fonda, kao i izgledi za dalji rast. Analiza uključuje i adekvatnost ekonomske politike i mera, eksternu stabilnost i održivost spoljnog duga zemlje.\nUslovima poslovanja u Srbiji zadovoljno 57% nemačkih preduzeća - Svi bi ponovo uložili u našu zemlju\nOd svih nemačkih firmi koje posluju u Srbiji, 57% zadovoljno je uslovima poslovanja u našoj zemlji, rezultati su ankete koju je sprovela Nemačko-srpska privredna komora (AHK) koja je pokazala da bi se svi nemački investitori koji posluju u Srbiji ponovo odlučili da ovde ulažu. Nemačke i srpske kompanije - članice Nemačko-srpske privredne komore (AHK), pozitivno su ocenile privrednu klimu u Srbiji, a 88% među članicama Komore iz dve zemlje navelo je da bi ponovo investiralo u Srbiji, pokazuju rezultati ankete, koju je AHK sprovela 14. put među svojim kompanijama članicama.\nPetak doneo oporavka indeksa u Americi, Evropa takođe u zelenom\nTema trgovinskih odnosa SAD-Kina ostaje u centru pažnje a petak je doneo delimični oporavak indeksa na Wall Streetu, pošto je Tramp izjavio da se pregovori sa Kinom nastavljaju a da njegov odnos sa Xijem ostaje sasvim stabilan. S&P500 dobio je 0,37% a Nasdaq tek 0,08%.\nUber je od petka i zvanično listiran a sa početne cene od 45 USD po akciji spao je na 42 USD, izgubivši tako skoro 8%.\nEvropske berze takođe su završile dan u plusu, te činjenica da su u petak na snagu stupile nove američke tarife na kinesku robu nisu imale većeg uticaja. Stoxx600 je odbio 0,4% a od lokalnih indeksa DAX je napredovao najviše – 0,85%.\nGledajući na pojedinačne akcije u Evropi, Thyssenkrupp je bio top dobitnik među većim imenima, obzirom da je dobio velikih 28,4%, a nakon što je najavio da planira parcijalni listing svog biznisa sa lifovima.


Zeka: Sledeća vlada neće trajati ni godinu dana - Gorapress.net\n07.01.2021. u 17:17\nZeka: Sledeća vlada neće trajati ni godinu dana\nNovinar i analitičar Miljaim Zeka izjavio je da će sledeću vladu voditi trougao; Demokratska partija Kosova, Pokret Samoopredeljenje i Lista Vjosa Osmani, kao i to da vlada neće trajati ni godinu dana, prenosi Ekonomija Onlajn.\nDodao je da će raspad sledeće vlade biti prouzrokovan nenalaženjem konsenzusa za izbor novog kosovskog predsednika.\n“U ovom trouglu vidim sledeću vladajuću koaliciju, ali sam veoma skeptičan da će te tri stranke postići zajednički konsenzus oko kandidata za sledećeg predsednika Republike Kosovo“, izjavio je Zeka za kanal Pa Rotla na Jutjubu.


Kako Beograd da spreči katastrofu koju Albanci uveliko iza scene pripremaju - 19.03.2018, Sputnik Srbija\nPriština već neko vreme u tišini vrbuje mlade Srbe iz najsiromašnijih slojeva plaćajući im poveće sume novca da se priključe KBS, a ukoliko oni to odbiju, sledi... 19.03.2018, Sputnik Srbija\npolitika, vesti, srbija, balkanske igre bez granica\n17:22 19.03.2018 (Osveženo: 17:25 19.03.2018)\nPriština ne bira sredstva kako da dođe do svog cilja, a ove godine je cilj formiranje Oružanih snaga Kosova. Da bi to ostvarili, potrebno im je da u svojim redovima imaju minimalno deset odsto najveće manjinske zajednice u svojim redovima.\nNa to je upozorio pre neki dan i sâm predsednik Srbije Aleksandar Vučić koji je zamolio mlade Srbe sa Kosova da ne pristupaju KBS. Većina Srba koji pristanu da budu deo KBS, ili su prištinski plaćenici ili su ucenjeni.\nDoktor političkih nauka Jelena Vukoičić podseća da država Srbija može malo toga sama da učini, osim da preko svojih lokalnih zajednica na Kosovu i Metohiji apeluje i animira naše stanovništvo kako bi ih upozorili šta je posledica takvog poteza.\n„Srbija ima značajan uticaj u finansijskom smislu, jer velika većina Srba na KiM prima plate iz centralne Srbije. Širok krug ljudi, koji ima i te kakvog uticaja na naše ljude na Kosmetu, radi uglavnom u državnim institucijama Srbije i Beograd može da iskoristi te svoje resurse da utiče i da spreči jednu ovakvu katastrofu u najavi.“\n„To bi za nas bio ogroman problem u budućnosti. Nažalost, ovde su Srbiji delimično zavezane ruke, ali svi moraju da se animiraju, posebno srpski zvaničnici na Kosmetu i da spreče da prištinske vlasti da skupe dovoljan broj očajnih ljudi koji su zbog novca spremni da urade ovako nešto. Njihov zadatak je da objasne tom običnom čoveku u srpskoj enklavi na Kosmetu, koji možda ne shvata, šta takav njegov potez znači za sopstvenu budućnost i budućnost svoje dece. Zbog ovoga bi trebalo da se animira cela država Srbija i svi mediji“, kaže naša sagovornica.\nPriština već neko vreme u tišini vrbuje mlade Srbe iz najsiromašnijih slojeva, plaćajući im poveće sume novca da se priključe KBS, a ukoliko oni to odbiju, sledi zastrašivanje. I prete da će im se članovi familije naći na albanskim poternicama kao optuženi za ratne zločine, ili da će im oduzeti imovinu.\nVeć smo pomenuli da je KBS potrebno da dosegne deset odsto manjine u svojim redovima, jer bi na taj način Tači dobio prostor da zahteva hitnu transformaciju te formacije u Oružane snage Kosova, sa obrazloženjem da su „Srbi, građani sa Kosova, prihvatili ’vojsku Kosova‘“.\n19 Oktobar 2017, 18:21\nU takvoj poziciji, koju u Prištini nazivaju „prihvatanje realnosti stanja na terenu“, četiri srpska glasa, koliko im inače treba da bi im prošao zakon o transformaciji KBS u Oružane snage Kosova, u ovom slučaju ne bi bila ni potrebna, jer bi se glasao prostom većinom.\nTačiju je bitno da međunarodnoj zajednici dokaže da je ta buduća vojska Kosova multietnička, a ako Priština uspe u svojim namerama, imaće ozbiljno opremljenu vojsku obučenu za rad sa najsavremenijim naoružanjem.


Srna 09.02.2017 20:44\nDERVENTA - Predsjednik SDS-a Vukota Govedarica ocijenio je da predsjednik Republike Srpske Milorad Dodik, pozivom srpskim strankama da napuste institucije BiH, pokušava da otvori pitanje od kojeg Srpska i njeni građani neće imati koristi.\n"Ukoliko bi došlo do povlačenja srpskih ministara, njihove pozicije u Savjetu ministra BiH branili bi zamjenici, što znači Bošnjaci i Hrvati. Kakve bi tada odluke bile? Sigurno ne u interesu srpskog naroda i Republike Srpske", rekao je Govedarica Srni.\nOn je podsjetio da su nova pravila uvedena izmjenama poslovnika o radu Savjeta ministara i Parlamentarne skupštine BiH, nakon takozvane "Lajčakove krize".\nGovedarica smatra da poziv predsjednika Republike Srpske u ovom trenutku predstavlja "paušalno iznošenje stavova, dodatno dolivanje ulja na vatru i krajnje neozbiljno ponašanje".\n"Ovdje se postavlja pitanje - na koji način donositi odluke u korist Srba koji žive u BiH? Mi ćemo kao što smo najavili da redefinišemo odnose na nivou BiH, da otvorimo poglavlje novih odnosa i novo političko pozicioniranje u Savjetu ministra BiH i Parlamentarnoj skupštini BiH", rekao je Govedarica.\n"BiH ne stoji iza takve najave. Članovi Predsjedništva BiH su podijeljeni. U ovom slučaju Izetbegović nema podršku ostala dva člana Predsjedništva BiH. To je pokušaj da se dodatno zaoštre konflikti i otvori novo krizno pitanje u BiH, da dođe do destabilizacije u BiH i regionu", smatra Govedarica.\nOn je istakao da je Dejtonski mirovni sporazum ključ kako svi narodi u BiH mogu da žive.\n"Dejton je definicija da BiH može da živi na bazi dogovora. Pitanje federalizacije BiH i sve izjave hrvatskih predstavnika nakon sjednice Hrvatskog narodnog sabora nemogući su trenutno i sve dok ovakva BiH postoji", rekao je Govedarica.\nPredsjednik Republike Srpske Milorad Dodik pozvao je danas predstavnike SDS-a, PDP-a i NDP-a, koji su u koaliciji sa SDA na nivou BiH, da bez odlaganja napuste zajedničke institucije BiH do isteka roka predviđenog za mogućnost obnove postupka BiH protiv Srbije pred Međunarodnim sudom pravde u Hagu.\n"Ukoliko /bošnjački član Predsjedništva BiH Bakir/ Izetbegović ostane pri svom stavu i podrži reviziju postupka protiv Srbije, pozivam SDS, PDP i NDP da trajno napuste zajedničke institucije BiH, što će učiniti i predstavnici SNSD-a. Mislim da oklijevanje stranaka takozvanog Saveza za promjene ohrabruje samog Izetbegovića u ovom, po regionalnu stabilnost, riskantnom i potpuno nepotrebnom potezu", upozorio je predsjednik Rerpublike Srpske.


VUČIĆ NAPRAVIO SPRDAČINU OD SRBIJE: Vlast štrajkuje, piše za sebe peticije i plagira! - Naša Borba\nVUČIĆ NAPRAVIO SPRDAČINU OD SRBIJE: Vlast štrajkuje, piše za sebe peticije i plagira!\nSledeći ponašanje svog lidera, Aleksandra Vučića, koji sopstvenim primerom svakodnevno dokazuje da ništa nije nemoguće, članovi Srpske napredne stranke, njihovi mediji i simpatizeri, redovno probijaju granice apsurda pokazujući da je na srpskoj političkoj sceni sve moguće, pa i da vlast sama sebi potpisuje peticiju podrške, da štrajkuje glađu protiv opozicije i da njeni mediji plagiraju “humorističke” emisije kako bi prozivali neistomišljenike.\nGotovo da ne postoji segment političkog i društvenog života u Srbiji koji vladajuća stranka nije izvrnula ruglu i obesmislila.\nKoliko su stvari izmakle kontroli, pokazuje i to što je danas praktično nemoguće nabrojati sve situacije u kojima su najviši državni funkcioneri demonstrirali posvađanost sa realnošću i potpuno odusustvo svesti o tome na kojoj se poziciji nalaze.\nTako je nedavno objavljena peticija za “odbranu ugledu predsednika Srbije Aleksandra Vučića od medijskog rata” koju je predložio javnosti nepoznat Institut za političko umrežavanje i koju su listom potpisivali ljudi iz vlasti, tj. Vučićevog kartela.\nDa je režim sam sebi organizovao peticiju podrške, potvrđuje i to što su među prvim potpisnicima našli poslanici SNS u Skupštini AP Vojvodine, kao i to što je ona nastala ne predlog Aleksandara Đurđeva, Vučićevog koalicionog partnera u vojvođanskom parlamentu.\nSvoj ugled za zaštitu Vučićevog ugleda, svojim potpisima su založili, između ostalih, ultradsničar Miša Vacić, folk pevač Aca Lukas, rijaliti zvezda Kija Kockar, pevačice Maja Nikolić i Marina Visković, TikTok zvezda Milovan Stijović, kao i poslanik SNS i voditelj emisije “Kontravizija” Lav Pajkić.\nPlagiraju televizijske emisije kako bi prozivali protivnike vlasti\nPoložaj medija i njihovo funkcionisanje nalaze se visoko na agendi vladajuće stranke. Režim SNS sa posebnom pažnjom pristupa njihovoj kontroli i bržljivo određuje šta će se naći na televizijama sa nacionalnim frekvencijima. Navike naprednjaka iz studentskih dana preslikale su se i na proces kreiranja medijskog sadržaja, pa tako nastaju emisije koje su potpuni plagijati i čija je osnovni cilj omalovažavanje neistomišljenika režima.\nUpravo je pomenuti Pajkić, potpisnik peticije za podršku Vučiću, bio deo projekta zvanog “Kontravizija”, emisije koja se emitovala na televiziji Pink sa ciljem da bude kontrateža emisiji “24 minuta sa Zoranom Kesićem”.\nLav Pajkić javnosti je postao poznat nakon što se u oktobru 2017. godine otkrilo da je na skupu opozicije na Trgu republike radio anketu lažno se predstavljajući kao deo ekipe satiričnog portala „Njuz.net“.\nKasnije je svoje ime gradio na televiziji, nakon što je iste godine, bez preteranog iskustva, dobio udarni termin na Pinku za “Kontraviziju”. Emisija, kako ju je autor opisao, imala je „komični“ karakter, a ocenjena je u javnosti – zbog sličnog formata i termina emitovanja – kao loša kopijom „24 minuta“ Zorana Kesića. Kontravizija je, inače, za metu uzimala isključivo opozicione politčare i kritičke intelektualce.\nPajkić na kraju nije uspeo da izgradi karijeru komičara i voditelja, ali mu je pomenuta iskustvo svakako pomoglo podizanju svog profila u javnosti, pa je kao nagradu za vređanje opozicije i varanje građana na ulicama dobio mesto u Skupštini Srbije.\nNa televiziji Pink se, pored Kontravizije, svake nedelje emituje i emisija “Hit Tvit” koja je ima identičan koncept kao “Utisak nedelje” autorke Olje Bećković.\nZbog povrede autorskih prava, Bećković je prošle godine tužila Željka Mitrovića, vlasnika Pinka i Vericu Bradić, voditeljku emisije “Hit Tvit”, zbog povrede autorskih prava.\nPrethodni tekstZAGORKA DOLOVAC JE ŽIVA: Pojavila se u Skupštini, opet je izabrali za javnog tužioca, TREĆA SREĆA!\nSledeći tekstVUČIČ U PROBLEMU: Dve nove velike afere tresu vladajuću koaliciju!


Održan memorijal “Svjetlana Ceca Komlenović” | Palelive.com\nPočetna Regija Sokolac Održan memorijal “Svjetlana Ceca Komlenović”\nSOKOLAC – Ekipa sokolačkog Planinarskog društva /PD/ “Glasinac” osvojila je prvo mjesto u ženskoj konkurenciji, a ekipa PD “Romanija” sa Pala u muškoj konkurenciji na sedmom memorijalu “Svjetlana Ceca Komlenović”, održanom na Ravnoj Romaniji.\nNa takmičenju koje se održava u znak sjećanja na Svjetlanu Komlenović sa Sokoca – tragično preminulu planinarku i uspješnog člana ekipe u planinarskoj orijentaciji, učestvovalo je sedam ekipa iz Republike Srpske.\nGlavni organizator takmičenja, održanog juče, Željko Delić rekao je Srni da je drugo mjesto u ženskoj konkurenciji pripalo ekipi “Romanije” sa Pale, a treće ekipi Planinarsko-sportskog društva “Stolac” iz Višegrada.\nU muškoj konkurenciji drugo mjesto pripalo je ekipi “Stolac” iz Višegrada, a treće PD “Sjemeć” iz Rogatice.\nDelić kaže da je za goste planinare iz Zrenjanina i sve druge učesnike jučerašnjeg dijela planinarske manifestacije organizovan izlet na vrh Crvene stijene /1.423 metra nadmorske visine/ na Romaniji.\nVođa izleta Miroslav Divčić iz PD “Glasinac” upoznao je prisutne sa prirodnim ljepotama i prednostima planinarenja.\n“Sa Crvenih stijena i lokacije Vidikovac vide se vrhovi Konjuh planine, Nišićka visoravan, planina Ozren, koja u sebi krije Skakavac, najviši i najljepši vodopad u Sarajevsko-romanijskoj regiji, olimpijske planine Jahorinu i Bjelašnicu sa ski-stazama, vrhovi Trebevića, Treskavice, te najviše kote Romanije, Orlova, Crna i Djevojačka stijena”, naveo je Divčić.\nOko 60 učesnika, drugog dana manifestacije, imalo je priliku da posjeti izložbu likovnih radova Milice Mirić, mladog člana PD “Glasinac” organizovanu u porti Manastira Svetog Georgija na Ravnoj Romaniji.\nDvodnevna planinarska manifestacija organizovana je kao dio projekta “Povratak prirodi – vrhovima Romanije”, koji se realizuje u okviru Regionalnog programa lokalne demokratije na zapadnom Balkanu /ReLOaD/, koji finansira EU, a sprovodi UNDP.\nPD “Glasinac” organizovao je u subotu, 13. oktobra, prvog dana manifestacije planinarski pohod na najviši vrh Romanije Veliki Lupoglav /1.652 metra nadmorske visine/, u kojem je učestvovalo oko 30 planinara, među kojima i 16 ljubitelja planinskih ljepota iz Zrenjanina.\nPlaninarsko društvo “Glasinac”, osnovano 2009. godine, djeluje u okviru Planinarskog saveza Republike Srpske i ima više od 100 članova.\nPrethodni članakU Istočnoj Ilidži pronađeno oružje\nNaredni članakPopović: Vrhovni sud odbio reviziju “Ukio banke”


Vučić najavio mogućnost uvođenja policijskog časa od 24 sata\nPočetak/Virus Korona/Vučić najavio mogućnost uvođenja policijskog časa od 24 sata\nNiške Vesti 29. marta 2020.\nPredsednik Srbije Aleksandar Vučić najavio je da će već sledeće nedelje biti uveden policijski čas od 24 sata ako rezultati ne budu bolji.\n„Predložiću Vladi policijskičas od 24 sata“, rekao je i dodao da niko neće moći na ulicu.\nNa pitanje kako će ljudi odlaziti u prodavnicu odgovara: „Kao što penzioneri sada ne idu“, ali i kaže da ne zna kako bi to stvarno funkcionisalo.\nManjina neodgovrnih ugrožava odgovorne, prema mišljenju Vučića, i upravo zato su uvedene sve mere.\n„Moje je da molim ljude i da im ukažem na činjenice“, kazao je predsednik Srbije.\nMi imamo najteže mere u Evropi objašnjava predsednik i navodi da će se u toku sledeće nedelje uvesti policijski čas ako rezultati ne budu bolji.\nHiljade građana krši polcijski čas, ali kako predsednik navodi „dobro je dok smo na hiljadama“.\nLekari smatraju da nam je neophodna potpuna izolacija, ali se sa uvođenjem dodatnih mera čeka stav kineskih stručnjaka. Ipak, sa svim ovim merama koje su na snazi ako budemo discpilinovani iz ove situacije bi se izašlo za manje od dva meseca.\nVučić je na televiziji Prva rekao da će već sutra biti testirano 500 ljudi, a za sedam dana i do 3.000 dnevno, te istakao da testovi nisu problem, već laboratorije.\n„Ali i to smo uspeli da uredimo, kao što sad sami proizvodimo i kvasac… Trudimo se da što više stvari sami proizvodimo, da ne zavisimo od drugih“, rekao je Vučić.\nPredsednik Aleksandar Vučić izjavio je da će, u trenutku kada se bude testiralo i do 4.500 građana, pozitivno biti 1.000 ljudi, pa kasnije i više, te da će u tom momentu i Sajam i Arena biti puni, a ti pacijenti će morati da budu smešteni negde u jednom danu.\nAleksandar Vučić Koronavirus Policijski čas Vanredno stanje\n30. marta 2020. u 09:40\nOštrijie merei donošenje novih zakona neće rešiti problem, ako se predhodni ne poštuje, sprovodi i sankcioniše. Očito da je najlakše kazniti i osuditi čoveka u Dimitrovgradu, malo je teže izvodljivo u većim gradovima. Ako ovako nastavimo i to nam bude praksa da zbog neodgovornih građana uvodimo strožije mere, plašim se pucanja većine građana. Iz tog razloga primera radi, treba i zbog nesavesnih, pijanih vozača, zatvoriti auto puteve, gde godišnje gine veći broj stanovnika. Vučiću primenjuj zakon i vanredne mere, kažnjavaj nesavesne, nemoj zbog takvih da proveravaš strpljenje ovog naroda


Savet ministara SCG saglasan sa učešćem Vojske SCG u mirovnim misijama\nZakon bi mogao da bude izglasan na jesen, a naši vojnici bi se početkom sledeće godine našli u ovoj dalekoj zemlji\nBEOGRAD - Kad skupštine Srbije i Crne Gore, a zatim i državne zajednice budu izglasale zakon o učešću profesionalnih pripadnika Vojske SCG u mirovnim misijama, pripadnici elitnih jedinica Vojske dobiće "zeleno svetlo" za odlazak u pojedine zemlje visokog rizika.\nNajnovijom odlukom Saveta ministara stvara se pravni osnov da SCG ispuni svoje međunarodne obaveze kao članica Ujedinjenih nacija i da reguliše status i položaj svojih pripadnika u misijama u svetu.\nU Prednacrtu zakona navodi se da bi u mirovne operacije bili upućivani posebno opremljeni i obučeni profesionalni pripadnici Vojske SCG. Pored profesionalizma, drugi osnov za učešće u mirovnim operacijama je dobrovoljnost, što znači da će ići samo oni koji to budu svojevoljno prihvatili i potpisali ugovor o angažmanu.\nZa aktivnosti u u humanitarnim organizacijama i civilne poslove koji ne zahtevaju upotrebu oružja biće obučeno i angažovano osoblje civilne zaštite i zaposleni u organima Saveta ministara. Zakon bi mogao da bude izglasan na jesen, a vojnici naše zemlje pod "plavim šlemovima" našli bi se već početkom naredne godine.\nVeć učestvuju vojnici 90 zemalja\nU mirovnim misijama trenutno učestvuje oko 90 zemalja, među kojima i sve države iz našeg okruženja, pa čak i neke za koje se ne bi moglo pretpostaviti, imajući u vidu njihove ekonomske potencijale, kao što su Gvineja, Gana i Obala Slonovače. Troškovi mirovnih misija mogu biti regulisani preko UN, drugih institucija i iz naših budžetskih sredstava ali, s obzirom na naše finansijske teškoće, učešće SCG će sigurno biti podržano od međunarodnih institucija.\nPrvi zadatak, koji bi značio i povratak naše zemlje na međunarodnu mirovnu scenu, mogao bi da bude Haiti. To je juče potvrdio i ministar odbrane SCG Prvoslav Davinić, koji je rekao da bi jedan odred profesionalne Vojske SCG početkom sledeće godine trebalo da učestvuje u mirovnoj misiji u ovoj zemlji.\nMinistar Davinić je rekao da je upravo taj poziv jedan od razloga za usvajanje Nacrta zakona o mirovnim misijama na Savetu ministara SCG i precizirao da će, posle usvajanja tog dokumenta u parlamentu državne zajednice, početi pripreme odreda koji će biti upućen na Haiti.\n- Radi se o inženjerskim jedinicama i jedinicama veze. Mi smatramo da je činjenica da je međunarodna zajednica uputila takav poziv dokaz da smo prihvaćeni kao jedna stručna vojna snaga koja ima šta da ponudi svetu u uspostavljanju mira - izjavio je ministar odbrane.\nŠta će reći poslanici\nU ovom trenutku, izvesno je da zakon, koji će pravno regulisati ovo pitanje, neće biti lako izglasan u saveznom parlamentu, jer će, kako se očekuje, protiv njegovog usvajanja biti predstavnici SRS i SPS. Takođe je nepoznato kako će glasati predstavnici pojedinih crnogorskih stranaka. Da bi pomenuti zakon bio izglasan, podsetimo, potrebno je da za njegovo usvajanje glasa najmanje polovina od 91 poslanika iz Srbije, odnosno 18 od 35 poslanika iz Crne Gore.\nVojno-politički analitičar sa Fakulteta civilne odbrane mr Zoran Dragišić kaže za "Glas javnosti" da je učešće naše zemlje u mirovnim misijama naša međunarodna obaveza i da se kroz ovakve akcije SCG predstavlja kao ozbiljna država. "Na taj način država se afirmiše i uzima aktivnu ulogu u rešavanju međunarodnih problema. Važno je to što naše snage ne idu kao okupatori, već isključivo radi uspostavljanja mira i zato ovakve misije ne treba mešati sa ovom u Iraku. Takođe je bitno to što će sve troškove naših snaga, uključujući i plate vojnika, snositi UN", kaže Dragišić.\nIzvor "Glasa" u državnom vrhu tvrdi da je sprska policija za petama glavnim haškim optuženicima\nPrema zvaničnoj evidenciji Tribunala: Na slobodi još 21 optuženik\nPodsetnik: Koje će sve poslove predsednik Srbije Tadić morati da uradi za vreme svog mandata\nSatirični list "Naša krmača" ima kandidata za predsednika Požarevca


Biznis planovi » Fincon.rs\nBilo da je firma start-up ili da imate razvijeni biznis i potreban Vam je novac kako biste finansirali nove projekte, za obezbeđenje dodatnih finansijskih sredstava potreban Vam je dobar biznis plan.\nFinansijske institucije žele da dobiju precizno definisanu ideju, plan razvoja i efekte koje očekujete da ćete postići sa novom investicijom i tom prilikom je potrebno na što bolji način predstaviti ideju i uticati na te institucije da vam sredstava daju ili pozajme.\nNaš tim će vam omogućiti da na najbolji mogući način definišete vaše ciljeve, kroz detaljnu analizu dosadašnjeg poslovanja i planiranje rezultata kroz izradu preciznih kalkulacija potrebnih finansijskim institucijama da se uvere u potencijale buduće investicije.\nInterni biznis plan\nBiznis plan ne mora da bude namenjen isključivo za svrhe obezbeđivanja dodatnih novčanih sredstava od strane investitora, bilo da su u pitanju banke, država ili neke druge finansijske insitucije, već može da služi i za interne svhe kompanije.\nNa ovaj način poslodavci mogu se uvere u kvalitet poslovanja, rezultata koje je firma postigla i procenu daljih aktivnosti koje je potrebno da sprovedu kako bi postigli bolje rezultate u poslovanju.\nU tom procesu vam možemo pomoći kroz detaljnu analizu vašeg poslovanja, koje obuhvata analizu troškova i prihoda vaše firme, izradu detaljne analize postignutih rezultata i predlaganje koraka koje je potrebno preduzeti u daljem poslovanju radi unapređenja poslovnog uspeha.


Mitsuba ubrzala razvoj električno upravljanih motornih sistema pomoću Matlab-a i Simulink-a - Automatika.rs\nNaslovna Vesti Upravljanje procesima Mitsuba ubrzala razvoj električno upravljanih motornih sistema pomoću Matlab-a i Simulink-a\nU MathWorks-u su izvestili da su inženjeri Mitsuba-a, proizvođača motora za brisače, koristeći MATLAB i Simulink za razvoj kontrolera za upravljanje obrtanjem motora brisača u oba smera, utrošili 81% manje vremena od planiranog, za razvoj uređaja. Usvajanjem dizajna zasnovanog na prethodno generisanom modelu, uključujući i automatsko generisanje koda za proizvodnju, smanjili su vreme razvoja projekta sa 16 nedelja na 3 nedelje. Zbog kompleksnog upravljanja, ovakav sistem je teže konstruisati nego konvencionalni.\nPored toga, razvojni proces je zahtevao ponovni rad jer se prethodni proces oslanjao na paper-based specifikacije zahteva i kod pisan rukom. Kao rezultat toga, tim je pronašao najviše grešaka u kasnijim fazama razvoja, kada je popravljanje istih bilo preskupo i oduzimalo puno vremena.\nU cilju rešavanja ovog problema, inženjeri su koristili Model-Based dizajn sa MathWorks proizvodima namenjenim modeliranju, simulaciji, verifikaciji i automatskom generisanju koda za proizvodnju. Tim je koristio Simulink za modeliranje upravljačkih struktura, upravljačkih funkcija i za testiranje. Pomoću Simulink-a i SimMechanics-a oni su kreirali ceo model uključujući mehanizam za povezivanje brisača vetrobrana sa motorom i držač. Otkrivanjem i otklanjanjem grešaka i testiranjem tokom simulacije, pre proizvodnje hardverskog prototipa uređaja, uređaj je razvijen u rekordnom roku.\n"Iako su i Model-Based dizajn i proizvodi MathWorksa bili novi za nas, videli smo jasna poboljšanja u brzini i kvalitetu razvoja", rekao je Takao Arai, inženjer elektro-energetskog departmana Mitsube. "Model-Based dizajn nam je omogućio da identifikujemo i rešimo probleme u fazi specifikacije zahteva i na početku dizajniranja umesto kasnije u razvoju, korišćenjem konačnog hardverskog modela. Korišćenjem Model-Based dizajna ispitivanja su sada brža i mi možemo da identifikujemo nedostatke i probleme mnogo efikasnije. Smanjili smo doradu i bili smo u mogućnosti da razvijemo visoko-kvalitetan kontroler za pet puta kraći vremenski period nego ranije", dodao je on.\nOvaj sistem brisača je sada u proizvodnji. Inženjeri koriste dobijene rezultate i u ostalim projektima koji se trenutno razvijaju. Kompanija je standardizovala Model-Based dizajn za sve nove projekte uključujući i razvoj upravljačkih jedinica za hibridna i elektro vozila.\nPrethodni tekstKonstrukcija PLC-a\nSledeći tekstMicrochip najavljuje PIC18F 8-bitne CAN mikrokontrolere\nWiFi radar pomaže u akcijama specijalnih jedinica


RTCG - Radio Televizija Crne Gore - Nacionalni javni servis :: Društvo :: Cilj reformi nezavisno i efikasno pravosuđe\n[ Mina/PR Centar, Objavila: R.B. ]\nORAV 03. 02. 2020. 14:14 >> 16:42 0\nNepristrasna upotreba sporazuma o priznanju krivice između tužilaca i optuženih, praćena strogom sudskom kontrolom, može dalje jačati kredibilitet i efikasnost krivično-pravnog sistema, kazao je šef Delegacije Evropske unije Aivo Orav.\nOn je na konferenciji "Prečica pravde- rezultati i efekti primjene sporazuma o priznanju krivice", kazao da je krajnji cilj reformi pošteno, nezavisno, profesionalno i efikasno pravosuđe kako bi svi građani mogli da uživaju jednaka prava i pristup pravdi.\nKako je kazao, upotreba sporazuma o priznanju krivice u nacionalnom pravnom sistemu može potencijalno povećati efikasnost pravosuđa.\n"Nepristrasna upotreba sporazuma o priznanju krivice između tužilaca i optuženih, praćena strogom sudskom kontrolom, može dalje jačati kredibilitet i efikasnost krivično-pravnog sistema", kazao je Orav\nKako je kazao, moraju se preduzeti konkretne mjere za ograničavanje upotrebe pregovora o priznanju krivice na izuzetne slučajeve, kako bi se povećala transparentnost i vjerodostojnost reakcija sudstva na organizovani kriminal i korupciju doslednijom politikom sankcionisanja.\n"U Godišnjem izveštaju za prošlu godinu primijećeno je da upotreba sporazuma o priznanju krivice i dalje vodi blažim kaznama u slučajevima organizovanog kriminala", rekao je Orav.\nOn se nada da će sledeći izvještaj Evropske komisije o Crnoj Gori sadržati pozitivniju ocjenu upotrebe pregovora o priznanju krivice i da će biti ukupni napredak postignut kada su u pitanju privremena mjerila za poglavlja 23 i 24.\nSporazum za djela po službenoj dužnosti\nGenerala direktorka za pravosuđe Maja Laković Drašković kazala je da je Institut Sporazuma o priznanju krivice prvi put je uveden u procesno zakonodavstvo Crne Gore ZKP om iz 2009. godine, po uzoru na anglosaksonsko pravo.\nLaković Drašković je kazala da je ovaj institut u crnogorsko krivično zakonodavstvo uveden je s ciljem da dovede do bržeg okončanja mnogih krivičnih postupaka i smanjenja troškova, a da se pri tom, ipak ne ugroze interesi zakonitosti i pravičnosti.\nKako je kazala, pravna priroda sporazuma o priznanju krivice je takva da sam okrivljeni slobodnom voljom prihvata ponuđene uslove.\n„Odluka se donosi bez kontradiktornog postupka, Institut sporazuma o priznanju krivice je uređen na način što propisuje uslove i postupak za njegovo zaključivanje“, kazala je Drašković Laković.\nZaključenjem sporazuma, kako je kazala, osumnjičeni odnosno okrivljeni u potpunosti priznaje krivično djelo za koje se tereti, odnosno priznaje jedno ili više krivičnih djela učinjenih u sticaju koja su predmet optužbe.\nPrema njenim riječima, predlog za zaključenje sporazuma o priznanju krivice državni tužilac može dati osumnjičenom, okrivljenom i braniocu odnosno osumnjičeni, okrivljeni i branilac mogu državnom tužiocu predložiti zaključenje takvog sporazuma.\n„Sporazum o priznanju krivice može se zaključiti za krivična djela za koja se goni po službenoj dužnosti, osim krivičnih djela terorizma i ratnih zločina. Ovo je novina koja je uvedena izmjenama ZKP-a iz juna 2015“ , podsjetila je Laković Drašković.\nLaković Drašković je kazala da je do tada važećim ZKP-om sporazumijevanje bilo je moguće samo između državnog tužioca i okrivljenog i to ako su u pitanju krivična djela za koja je predviđena kazna zatvora do 10 godina.\nKako je objasnila, ove izmjene otklonile su i nedoumicu u pogledu mogućnosti postojanja sporazuma bez teksta optužnice, pa je sadašnjim rješenjem neophodno da se uz sporazum, ako predhodno nije bila podignuta, dostavi i optužnica.\n„Kad rješenje o usvajanju sporazuma o priznanju krivice postane pravosnažno sud, bez odlaganja, a najkasnije u roku od tri dana, donosi presudu kojom se optuženi oglašava krivim u skladu sa usvojenim sporazumom“, rekla je Laković Drašković.\nKako je kazala, protiv ove presude dozvoljena je žalba samo u slučaju kad presuda nije u skladu sa zaključenim sporazumom.\n„Primjena ovog instituta zaživjela je na svim nivoima tužilaštva i ima sve veći domašaj upravo zbog svojih prednosti, a to su povećanje efikasnosti krivičnog postupka, smanjenje troškova, brže rješavanje predmeta, ušteda na vremenu, i izbjegavanje nepotrebnih zakonskih formalnosti uz očuvanje i zaštitu osnovnih prava okrivljenog, kao i ostalih subjekata u krivičnom postupku”, rekla je Laković Drašković.\nKako je kazala, u prethodnom periodu, u predmetima u kojima je došlo do zaključenja sporazuma o priznanju krivice, vrijednost oduzete imovinske koristi stečene krivičnim djelom je preko 32,5 miliona eura.\nDrašković Laković je kazala da je tema današnjeg skupa je prečica do pravde.\n„Kada se kaže prečica, obično se misli na zaobilaženje teškoća i postizanja cilja što prije. Koristeći prečice, posebno u dostizanju pravde, ne smijemo izgubiti iz vida osnovna načela na kojima počiva krivično pravo“, zaključila je Laković Drašković.\nSporazumi o priznanju krivice u 13 predmeta\nNema odgovarajućeg balansa\nIzvršna direktora CEMI-a Ana Nenezić kazala je da praksa pokazuje da se u predmetima visoke korupcije ima najmanje elemenata pravičnosti ako se sagleda blaga kaznena politika, koja u konačnom nije dovela do do većeg broja slučajeva pravoznažnog trajnog oduzimanja imovine.\nNenezić je rekla da su primarni izazovi koje su prepoznali u primjeni sporazuma o priznanje krivice vezani su za opseg krivičnih djela koja se na ovaj institute odnosi, kao I na pitanje kaznene politike.\nKako je navela, kaznena politika se generalno percipira kao blaga i na adekvatno se stanovište ispunjavanje ciljeva generalne i specijalne pervencije.\n“Nije postignut odgovarajući balans između učinjenih krivičnih djela i izrečene sankcije “, rekla je Nenezić.\nDelegacija EU u CG Aivo Orav Maja Laković Drašković Ana Nenezić


Održan čas u prirodi na izletištu Pržar - VOM\nNaslovnaMigracijeOdržan čas u prirodi na izletištu Pržar\nOdržan čas u prirodi na izletištu Pržar\nčetvrtak, 30. avgusta 2018 : 16:21\nNa izletištu Pržar, nadomak Vranja, organizovan je čas u prirodi u cilju kulturne razmene između lokalne i migrantske populacije za tridesetak mališana smeštenih u Prihvatnom centru u Vranju kao i njihovih vršnjaka iz Dečijeg saveza Grada Vranja.\nPored druženja, deca su imala priliku da uživaju u predivnom ambijentu borove šume sa impozantnim pogledom na grad Vranje, kao i priliku da se upoznaju sa florom i faunom ovog područja i nauče mnogo toga o vranjskoj kotlini.\nSajad Haidari (14) iz Avganistana, koji u Vranju boravi već devet meseci kaže da su danas svi uživali na izletu, igrajući se, zabavljajući se i dodaje da su sklopili nova prijateljstva sa vršnjacima iz Srbije.\nVranje je jedan od gradova u Srbiji koji je pružio podršku izbegličkoj i migrantskoj populaciji koja privremeno boravi na teritoriji grada.\nOvu aktivnost je sprovela Međunarodna organizacija za migracije (IOM) u partnerstvu sa Komesarijatom za izbeglice i migracije uz podršku organizacije Save the children.\nPrethodni tekstUređuje se zgrada starog Zanatskog doma\nSledeći tekstKurs nemačkog jezika


brak – Gerila\nGerila > brak\nArhiva prema tagu: brak\nLjubav i posao pre 4000 godina: Pronađen najstariji bračni ugovor\nTim arheologa u Turskoj pronašao je glinenu ploču na kojoj je uklesan predbračni ugovor, a ono što je posebno zanimljivo kod ovog pronalaska jeste što je na njemu prvi put spomenuta neplodnost. Neplodnost je veliki problem današnjice, a izgleda da...\nZašto žene “padaju” na oženjene muškarce?\nDa bi žena smatrala muškarca privlačnim, osim fizičkog izgleda on treba zadovoljavati i neke druge faktore. Stručnjaci smatraju da oženjeni muškarci upravo imaju neke od tih ključnih faktora. Saznajte zašto slobodne devojke umesto slobodnih muškaraca završe u naručju oženjenog. 1....


Srbobranska brazda je opet velika kao nekad - Srbobran Danas\nUspeli su čelnici Mesne zajednice i Opštine Srbobran da sa uspehom prirede još jednu „Srbobransku brazdu“, 22. po redu, i pored svih izazova okupljeni su najbolji orači na jednom mestu kako bi i u ovoj godini izabrali najumešnije pojedince u obavljanju posla bez kog nema kvalitetne proizvodnje u zemljoradnji.\nKao i za jubilarnu „Brazdu“, održanu pre dve godine, skup orača je bio kod MZ Srbobran već u 7.00 časova ujutru. Manifestacija je, može se reći već tad počela, a učesnici su dobili prve poklone koje je pripremio Opštinski savet za bezbednost saobraćaja Srbobran.\n„Opštinski savet za bezbednost saobraćaja Srbobran organizovao je još jednu akciju. Ovaj put akcenat smo stavili na vozače traktora, i zato smo izabrali da baš danas, na dan kada se održava Srbobranska brazda, pre svečanog defilea podelimo rotaciona svetla vozačima traktora. Cilj nam je da unapredimo bezbednost vozača traktora i učinimo ih vidljivijim, pogotovo u noćnim uslovima vožnje“, saopšteno je iz ovog opštinskog organa.\nPola sata kasnije, u koloni pod pratnjom, traktoristi su se uputili ka mestu održavanja takmičenja, defilujući ulicama Srbobrana i tako pozivajući građane da ih prate do parcele „Pionira“ AD, gde je smeštena manifestacija. Na uređenoj poljani smestio se pravi mali sajam poljoprivrede, brojni izlagači i prodavci zauzeli su jednu stranu oformljenog platoa, dok je sa druge strane bio smešten deo sa ugostiteljskim objektima u kojima su posetioci mogli da pronađu hlad tokom toplog dana, ali i osveženj i hranu, dok jednovremeno mogu da prate kulturno-umetnički program na bini postavljenoj u središtu dešavanja.\nNa binu su takođe izlazili, kako bi pozdravili prisutne, domaćini iz AD „Pionir“, kao i predstavnica generalnog sponzora semenske kuće „KWS“. Najzaslužniji pojedinci dobili su ovom prilikom plakete od organizatora manifestacije, koje im je uručio Radivoj Debeljački, predsednik Opštine Srbobran, koji je i zvanično otvorio XXII „Srbobransku brazdu“. „Manifestacija ‘Srbobranska brazda’, koja ima dugu tradiciju, od velikog je značaja za našu opštinu, o čemu u prilog govori i činjenica da smo mi pretežno poljoprivredna sredina sa 26.000 hektara obradivih površina i sa 1.500 aktivnih gazdinstava. Manifestacija okuplja veliki broj poljoprivrednika, nadam se da će tako biti i narednih godina, i uvek nam je cilj da je sledeći put organizujemo jednako dobro, ili na još višem nivou. Posetioci su danas mogli videti i mini sajam na otvorenom, sa više od 20 izlagača opreme i sredstava vezanih za poljoprivredu, naši poljoprivrednici imali su mogućnost da se posavetuju sa eminentnim stručnjacima, sa profesorima fakulteta, sa onima koji o poljoprivredi najviše znaju i umeju da pomognu proizvođačima. Skup i takmčenje bili su prilika da vidimo kako se nekada obrađivala zemlja, kako se snagom konja oralo i pripremalo za setvu, ali i dokle je tehnologija napredovalo i kako to izgleda danas, uz najsavremenije mašine“, rekao je ovim povodom predsednik opštine Srbobran Radivoj Debeljački.\nVelike manifestacije privlače i ljude iz drugih krajeve zemlje, a u subotu su na „Srbobranskoj brazdi“ bili i predstavnici Ministarstva poljoprivrede, vodoprivrede i šumarstva Republike Srpske. Radenko Topalović, iz Banja Luke, jedan je od gostiju koji je posebno bio zainteresovan za srbobransko takmičenje, a o razlozima i svojim impresijama rekao je sledeće:\n„U početku smo razvoja ideje da u Republici Srpskoj organizujemo takmičenje po ugledu na vaše, i za nas je ovo prilika da se upoznamo sa načinom organizovanja, kako se ocenjuje oranje i šta se traži od učesnika. Videli smo jednu dobru manifestaciju, šta je sve potrebno pripremiti da bi bila uspešna i masovna, i stvorili smo sliku o tome šta treba mi da uradimo. Naš osnovni problem je veličina parcele na kojoj bi se takmičili orači. Razlika je i u sastavu zemljišta, u Vojvodini je ona idealna, kod nas mnogo lošijeg kvaliteta, ali verujem se da nećemo odustati. Pokušaćemo da takmičenje organizujemo u više regija, a zatim i veliko finale u kojem bi se birao najbolji orač Republike Srpske. Hvala domaćinima koji su nas prelepo dočekali, ugostili nas i moram reći da smo prezadovoljni svim viđenim“, otkrio nam je gospodin Topalović, koji je siguran da u Republici Srpskoj postoji interesovanje zemljoradnjika i da bi veliki broj njih rado učestvovao u takmičenju koje favorizuje umeće obrade zemlje.\nPosle višečasovnog takmičenja, nakon što su sudije obišle sve prevrnute brazde, uzeli mere i dodelili ocene, moglo se pristupiti dodeli nagrada i proglašenju pobednika u oranju. U kategoriji A prvo mesto zauzeo je Brano Kovačević osvojivši tako novčanu nagradu od 25.000 dinara, koju obezbeđuje MZ Srbobran, uz nagradno letovanje u trajanju od 7 dana u Sutomoru, koje daje Opština Srbobran. Drugo mesto zauzeo je Laslo Šerfeze, osvoio je 20.000 dinara, dok je za treće mesto Tibor Hulala nagrtađen sa 15.000 dinara.\nNagrade u istoj vrednosti dobili su i osvajači prva tri mesta u kategorijama B i C. Najbolji u kategoriji orača B bio je Đorđe Dinjaški, drugi je bio Saša Atanasković, a treći Robert Sabo. C kategorija\ndobila je šampionku, Mariju Seočanac, Vladimir Nikolić bio je drugi, a treće mesto zauzeo je Zoltan Mag. Nagradama su ovenčani i drugi učesnici, Human Žića Maradona obezbedio je novčane nagrade za najstarijeg takmičara – Lazara Antića (92 godine), najmlađeg takmičara – Roberta Saba (12 godina), za pripadnicu nežnijeg pola koja se takmičila – Marija Seočanac, za takmičara iz najudaljenijeg mesta – Miloša Pavlovića iz Trstenika, za učesnika sa najopremljenijim traktorom – Endrea Bergela.\nNakon što je uručio nagrade, Radivoj Debeljački govorio je o dodatnoj afirmaciji, ovog slobodno se može reći sporta, gde je još jednom bilo govora o Svetskom prvenstvu u oranju, koje je odlagano zbog globalne epidemije. „Velika nam je želja da naši pobednici budu predstavnici Srbije na Svetskom takmičenju u oranju, o čemu je već razgovarano. Tražićemo podršku Ministarstva poljoprivrede i Pokrajinskog sekretarijata za poljoprivredu kako bi se i ova ideja realizovala u budućnosti. Još jednom bih istakao odličnu saradnju sa ove dve institucije, ne samo u delu organizovanja ‘Srbobranske brazde’, već i na polju celokupnih aktivnosti u ovoj oblasti. Posebno je kvalitetna i dobra naša saradnja sa JVP ‘Vode Vojvodine’, sa kojima pripremamo jedan veliki projekat u ovoj godini.\nDo kraja godine se očekuje raspisivanje javne nabavke za spajanje Velikog bačkog kanala i reke Krivaje i nadamo se da ćemo početkom naredne godine imati pokrenute radove. To je projekat koji Srbobranci zasta dugo očekuju, jer će na taj način biti omogućeno navodnjavanje 6.000 hektara obradivog zemljišta, a isto tako Krivaja će dobiti stabilan vodostaj, što je veoma važno za njen opstanak i sigurnost. Trudićemo se da izađemo poljoprivrednicima u susret i kroz druge aktivnosti lokalne samouprave, da im pomognemo kroz budžet u razvoju njihove proizvodnje“, u svom obraćanju rekao je Radivoj Debeljački.\nGaleriju sa većim brojem fotografija sa XXII „Srbobranske brazde“ možete pronaći na facebook stranici Srbobran Danas.\n29. juna 2022., 06:36


Dodik: Srpska ne bi izgledala ovako da nije bilo SNSD - Leutar.net\nHomeVijestiRepublika SrpskaDodik: Srpska ne bi izgledala ovako da nije bilo SNSD\n2. juna 2019. Leutar Republika Srpska, Vijesti 0\nPredsjednik SNSD Milorad Dodik izrazio je uvjerenje da Republika Srpska danas ne bi izgledala ovako da nije bilo SNSD, već bi izgubila značajan broj svojih nadležnosti.\nDodik je ukazao da ova stranka ne oklijeva da postavi srpsko nacionalno pitanje u BiH kao svoje najvažnije političko pitanje.\nOn je istakao da je SNSD uvjerio narod i pokazao mu da se bori za status Republike Srpske.\n– Svjesni smo da u BiH žive i drugi narodi i da sa njima moramo da pronađemo određeni modus, ali on nikako ne smije biti na štetu Srba, srpskih, nacionalnih i državnih interesa – rekao je Dodik u Bijeljini gdje prisustvuje godišnjem skupu Gradskog odbora SNSD.\nOn je napomenuo da SNSD ne odustaje od toga i da zbog toga iz Sarajeva upućuju razne klevete na taj politički stav, te poručio da će ova partija, zahvaljujući ogromnoj podršci, nastaviti sa svojom politikom koja je “ono što narod razumije i što narod hoće”.\nDodik je ponovio da će 15. juna biti održan Sabor SNSD na kome će biti razgovarano o aktivnostima stranke, o onome šta je do sada urađeno i o budućim planovima.\n– U životu, kao i u politici, postoje velike i male pobjede, ali ja bih rekao da su SNSD sve pobjede koje smo ostvarili posebne. Bile su posebne zato što smo to nosili sa posebnim entuzijazmom i voljom koju smo imali u SNSD – rekao je Dodik.\nOn je dodao da danas u Bijeljini razgovara sa aktivistima Gradskog odbora SNSD-a o dosadašnjem radu stranke, ali i o budućim planovima.\nDodik je podsjetio da je prije nekoliko dana boravio u Bijeljini, gdje su otpočele aktivnosti na dva važna projekta, od kojih je prvi izgradnja auto-puta koji će Srpsku spojiti sa Srbijom, o čemu je razgovarao sa lokalnim vlastima u Bijeljini, te najavio da će za dva mjeseca ponovo doći da sagledaju šta je urađeno.\n– Vjerujem da ćemo već na ranu jesen ovdje imati konkretne radove, sada rješavamo pitanja trase, a treba da se upustimo u rješavanje imovinsko-pravnih odnosa i projektovanje – rekao je Dodik.\nOn je ukazao i na važnost izgradnje Drinskog nasipa, koji treba da odbrani od poplave cijeli prostor Semberije.\n– Mislim da ova dva projekta rješavaju pitanje egzistencije i sigurnog života na ovim prostorima. Zato i jesmo ovdje da sa našim ljudima, pričamo o tim projektima, pričamo o politici, o tome šta je naša poltika i zašto mi vodimo ovakvu politiku, što je važno da se razumije – rekao je Dodik.\nGodišnjem skupu, osim Dodika, prisustvuju potpredsjednici SNSD Željka Cvijanović i Radovan Višković, član Predsjedništva SNSD Staša Košarac.\nSkupu bijeljinskog SNSD prisustvuju predsjednik Gradskog odbora Nedeljko Ćorić, predstavnici SNSD u zajedničkim organima BiH, kao i odbornici stranke u Gradskoj skupštini, članovi i simpatizeri stranke, te druge zvanice.


Doprinos izradi Akcionog plana za mrkog medvjeda - Moja Crna Gora\n12/04/2021\tvijesti iz crne gore Izvor: rtcg.me\nParkovi Dinarida realizuju projekat “Istraživanje stavova javnosti o mrkom medvjedu kao prilog Akcionom planu za mrkog medvjeda u Crnoj Gori”, čija je važna komponenta edukacija javnosti o značaju ove vrste i potrebi zaštite i očuvanja njegove populacije.\nKako je saopšteno iz te nevladine organizacije (NVO), Crna Gora je potvrđivanjem Bernske Konvencije, preuzela obaveze u pogledu upravljanja populacijom mrkog medvjeda u skladu sa odredbama Konvencije, odredbama Akcionog plana upravljanja mrkim medvjedom za Evropu, i odgovarajućim direktivama i preporukama.\n“Jedan od prvih koraka u tom pravcu je bilo i osnivanje Savjeta za zaštitu i upravljanje mrkim medvjedom i vukom čiji je jedan od prvih zadataka priprema Akcionog plana”, kaže se u saopštenju.\nPodsjeća se da su Parkovi Dinarida kao članovi Savjeta u prethodnom periodu realizovali pilot istraživanja stavova javnosti o mrkom medvjedu po metodologiji koja se koristi u Sloveniji i Hrvatskoj za potrebe izrade tamošnjih akcionih planova.\nKako bi se unaprijedio kvalitet Akcionog plana za medvjeda, njegova implementacija i rješavali, odnosno izbjegli konflikti čovjeka i medvjeda, potrebno je u skladu sa preporukama iz Akcionog plana za zaštitu mrkog medvjeda u Evropi, raditi na edukovanju i informisanju javnosti. Na taj način će se osigurati podrška javnosti za zaštitu medvjeda”, kazali su iz Parkova Dinarida.\nTags parkovi dinarida


Lavrov: Rusija podržava političko rešenje u Libiji - 14.08.2017, Sputnik Srbija\nRusija podržava trend intenziviranja procesa političkog rešenja u Libiji, izjavio je ministar spoljnih poslova Rusije Sergej Lavrov na sastanku sa komandantom... 14.08.2017, Sputnik Srbija\nrusija, vesti, svet, libija, sergej lavrov, halifa haftar\n11:48 14.08.2017 (Osveženo: 12:00 14.08.2017)\n© REUTERS / Sergei KarpukhinGeneral Libijske nacionalne armije Halifa Haftar i ministar spoljnih poslova Rusije Sergej Lavrov na sastanku u Moskvi\nRusija podržava trend intenziviranja procesa političkog rešenja u Libiji, izjavio je ministar spoljnih poslova Rusije Sergej Lavrov na sastanku sa komandantom Libijske nacionalne armije, maršalom Halifom Haftarom.\n„Nažalost, u Libiji je situacija i dalje teška, u vašoj domovini nije prevaziđena pretnja od ekstremista. Mi smo svesni aktivnosti koje se preduzimaju i aktivno podržavamo trend intenziviranja procesa političkog rešenja i puni oporavak državnosti vaše zemlje“, rekao je Lavrov otvarajući sastanak sa Haftarom.\nRuski ministar je dodao da Rusija smatra da je „sada na političkom frontu veoma važno da se sve ideje i napori za posredovanje fokusiraju na aktivnosti na osnovu Ujedinjenih nacija“.\nRusija podržava stav komandanta Libijske nacionalne armije, maršala Halifu Haftara, za postizanje sporazuma sa šefom Vlade nacionalnog jedinstva Fajezom Saradžem, kazao je ministar Lavrov.\n„Znamo za napore koje činite i Vi i Saradž, a koji imaju za cilj da obezbede obostrano prihvatljivi sporazum za optimalne, svima prihvatljive načine realizovanja sporazuma iz Shirata“, istakao je on.\n„Mi podržavamo vaš stav za postizanje takvih sporazuma“, dodao je ministar.\nPosle prevrata i ubistva Muamera el Gadafija 2011. godine za vreme oružanog sukoba Libija doživljava period oštre krize. U zemlji je na snazi dvovlašće: na istoku u gradu Tobruk zaseda parlament koji je izabrao narod, a na zapadu — u glavnom gradu Tripoliju vlada Prelazni nacionalni savet koji je formiran uz podršku UN i EU.\nVlasti u istočnom delu zemlje deluju nezavisno od Tripolija i sarađuju sa Libijskom nacionalnom armijom maršala Haftara, koja vodi rat sa islamistima.


Boler: Dolazak DFC-a potvrda da dogovor nije politički trik\nBrzina dolaska američke Međunarodne investicione finansijske korporacije DFC u Beograd, potvrđuje da dogovor u Vašingtonu nije bio politički trik.\nTo pokazuje i visoki rang američke delegacije koji je došao, rekao je izvršni direktor DFC Adam Boler za Tanjug na današnjoj telefonskoj pres konferenciji.\nOn je međutim ocenio da će, za investicije trebati nešto više vremena i takoodgovorio na pitanje Tanjuga da li se može očekivati slična brzina realizovanog posle sporazuma potpisanog u Beloj kući u realizaciji dogovorenih projekata u Beogradu.\n„Trebaće vremena. Treba da napravimo analize, da pripremimo dokumentaciju… i to su naši prvi koraci. Susreli smo se sa stotinama is stotinama kompanija koje su sada u tom procesu. Nakon analiza ćemo utvrditi gde vidimno interes i zavisno od toga potpisati ugovore. Za to će svako trebati nekoiliko meseci vremena. Nije to nešto što može odmah da se uradi“, rekao je Boler.\nNa pitanje medija na koji način će DFC smanjiti kineski uticaj u regionu Boler je odgovorio da je interes SAD u regionu je pre svega ekonomski,\nNa pitanje o saradnji SAD i EU, poručio da su SAD, kada je reč o investicijama EU, srećni što su u tome partneri i da ima u vidu, kada je reč o saradnji sa EU , investicije koje su na zapadnom balkanu u toku.\nDirektor regionalne kancelarije DFC u Beogradu Dzon Jovanovic se takođe uključio u razgovor sa predstavnicima medija i podsetio na četiri četiri ključna projekta koja su dogovorena u Beogradu – gradnja auto puta mira, zelezničlke pruge Beograd Priština, podrška malim i srednjih preduzeća, saradnja mladih Kosova i Srbije.


Crna Gora nastavlja sa realizacijom kapitalnih investicija\n“Uprava javnih radova u ovom momentu ima oko 20 aktivnih gradilišta. U cilju sprečavanja širenja koronavirusa, radnici na gradilištima pridržavaju se svih preporuka i mera, koje su proteklih dana doneli nadležni organi, među kojima su održavanje fizičke distance i upotreba zaštitnih sredstava (maske, rukavice),” navodi se u saopštenju Vlade Crne Gore.\nPosebna pažnja posvećuje se organizaciji posla na gradilištima visokogradnje uz poštovanje zaštitnih zdravstvenih mera, dok je na projektima niskogradnje, kao što su izgradnja i rekonstrukcija saobraćajnica, u najvećoj meri angažovana mehanizacija, tako da i sama priroda posla olakšava sprovođenje bezbednosnih instrukcija.\nU okviru valorizacije Đalovića pećine u Bijelom Polju, jednog od najvećih i najznačajnijih projekata Vlade, vrednog oko 18 miliona eura, posao je trenutno organizovan na više pozicija. Očekuje se da kompletna dionica bude spremna za asfaltiranje narednih meseci, nakon čega će uslediti nastavak montaže žičare sa gondolom, početak uređenja pećine, izgradnje pomoćnih objekata i drugih segmenata projekta.\nIpak, sasvim je izvesno da će se nepovoljna situacija uzrokovana koronavirusom odraziti na pojedine projekte, a takav primer je trenutno stadion na Cetinju. Proteklih meseci na ovom projektu ostvaren je značajan napredak u izgradnji tribina, ali bi na dalju dinamiku moglo da utiče prolongiranje postavljanja krovne konstrukcije, jer su radnici preduzeća iz Severne Makedonije, koje je angažovano za taj posao, zbog pandemije bili prinuđeni da se vrate kući.\nIako su otežavajuće okolnosti u periodu pandemije koronavirusa očekivane, Uprava javnih radova će, u saradnji sa izvođačima radova i stručnim nadzorom, uraditi sve kako bi očuvala aktivnosti na gradilištima.\nU tom nastojanju, posebna pažnja biće posvećena poštovanju svih mera i naredbi u cilju zdravstvene zaštite građevinskih radnika.